open-index/open-wikipedia-markdown huggingface dataset:
擴張實境

**擴張實境**（；）指用由電腦產生嘅資訊加埋現實環境，嚟到為用家提供某啲體驗。

## AR 遊戲
擴張實境遊戲係用 AR 玩嘅遊戲。一隻典型嘅 AR 遊戲會用智能手機嚟玩，手機有 GPS 功能，可以探測用家嘅位置，並且按用家嘅位置提供遊戲體驗，例如 Pokémon GO 就係 AR 遊戲嘅例子，會喺地球嘅各位置分佈寵物小精靈，玩家可以喺現實入面行去啲位置度捉精靈，而且佢哋仲可以透過部手機睇到啲精靈。

## 睇埋
*虛擬實境
*Metaverse
## 文獻
*Laor, T. (2020). The race to escape: Location-based escapism and physical activity as a motivator in the consumption of the AR game Pokémon Go. *Cyberpsychology: Journal of Psychosocial Research on Cyberspace*, 14(2).
## 攷
AR

**AR**可以係：
*擴張實境
*阿根廷
*.ar，阿根廷嘅國家頂級域
*阿拉伯文
*氬，符號 Ar
虛擬實境

**虛擬實境**（；，縮寫 ）係指用電腦模擬出一個虛擬世界俾用家體驗。喺廿一世紀初，虛擬實境嘅標準做法係俾用家戴住個特製嘅頭罩—個頭罩會向用家對眼顯示個虛擬世界嘅影像，而且個罩仲內置咗感應器曉感應用家嘅郁動，每當用家郁嗰陣，虛擬實境裏面嘅景物就會跟住郁，令用家覺得自己好似置身响個虛擬世界入面噉。

虛擬實境係一種相當複雜嘅技術：虛擬實境包含咗硬件嘅部份，淨係個頭罩經已要用到陀螺儀同感應器，感應用家身體各部份嘅郁動—冇咗呢啲資訊，部電腦就唔能夠知道應該要點改變顯示嘅影像；虛擬實境又包括埋軟件嘅部份—虛擬實境要有返個程式，教部電腦知「個虛擬世界係點嘅樣」同埋「個虛擬世界會點樣對用家嘅行為有反應」等嘅資訊。

喺廿一世紀初，虛擬實境有相當廣泛嘅用途：虛擬實境可以攞嚟做教育嘅用途，例如軍訓上就會用虛擬實境，嚟向受緊訓嘅士兵更加真實噉展示戰場係點嘅樣嘅；而且虛擬實境喺娛樂上都會用到—電子遊戲產業亦都好有興趣想採用虛擬實境嘅技術，覺得靠虛擬實境有可能創造出令玩家有極高投入感嘅遊戲，形成咗虛擬實境遊戲呢種電子遊戲類型，例子可以睇吓 PlayStation VR 。
## 概論

### 軟件

一個虛擬實境程式主要要做到兩樣嘢：
***記住個[[虛擬世界]]係點嘅樣**：喺最基本上，一個 VR 虛擬世界會由若干個立體模型組成，部電腦會記住個世界「有邊啲立體模型」同埋「每個模型喺邊個位置」噉嘅資訊；舉個簡單例子說明，以下呢段 VRML 碼（VRML 係一種廿世紀常用嘅程式語言，專門用嚟整立體模型）代表咗一個喺一條好幼嘅藍色圓柱上面嘅紅色球體（即係好似珍寶珠噉嘅形狀）：
*:
```cpp
Shape {     // 整一件物體出嚟。
   geometry Cylinder {    // 設佢形狀係「圓柱體」。
      radius 0.1
      height 3.0}    // 碌圓柱嘅高度係 3.0 個單位，但係半徑得嗰 0.1 個單位—係一碌好幼嘅圓柱。
   appearance Appearance {
      material Material { diffuseColor 0.1 0.1 0.9 }     // 設佢色水係藍色。
   }
}

Transform {     // 整一件新物體
   translation 0 2.5 0     // 將佢移去第一件物體 2.5 單位噉高嘅高度。
   children [
      Shape {
         geometry Sphere { radius 1 }     // 設佢形狀係「球體」，半徑係 1 個單位。
         appearance Appearance {
            material Material { diffuseColor 1 0 0 }     // 設佢色水係紅色。
         }
      }
     ]
}
```

*:—呢段碼係一個簡單嘅例子，複雜啲嘅虛擬世界閒閒地可以有成幾千幾萬行呢啲噉嘅碼。除咗 VRML 之外，喺廿一世紀初，Unity 等嘅遊戲引擎亦都有功能俾用家攞嚟製作虛擬實境用嘅虛擬世界。

***記住個虛擬世界會點樣同用家互動**：一個 VR 虛擬世界仲需要能夠對用家俾嘅 <code>input</code> 俾反應；舉個簡化嘅例子嚟說明，想像家陣整一隻 VR 遊戲嘅虛擬世界，隻遊戲嘅設計師想俾玩家冒險搵寶藏，個虛擬世界入面有一個個寶箱，每個寶箱都有返個立體模型表示佢嘅樣，同時又有類似以下噉嘅虛擬碼令佢曉對用家俾反應：
*:
```csharp
設 IsOpen 呢個變數，呢個數值得真（1）同假（0）兩個可能值；
     
     如果感應到用家掂到個寶箱...
         isOpen = !isOpen; // IsOpen 嘅值如果係 1 就變 0，如果係 0 就變 1

     void Update(){ // 每一刻時間都做以下嘅嘢..
         if(isOpen) // 如果 IsOpen = 1...
             {
             播「個寶箱閂埋」嘅動畫；
             }
         if(!isOpen) // 如果 IsOpen = 0...
             {
             播「個寶箱打開」嘅動畫；
             }
     } // 呢個係個簡化例子，現實用嘅 VR 碼會複雜好多。
 }
```


### 硬件

## 心理影響
### 投入感

### 遙存感

## 睇埋
*遙存
*擴張實境
*用家介面
*腦機介面
*Metaverse

## 文獻
*Dünser, A., Steinbügl, K., Kaufmann, H., & Glück, J. (2006, July). Virtual and augmented reality as spatial ability training tools (PDF). In *Proceedings of the 7th ACM SIGCHI New Zealand chapter's international conference on Computer-human interaction: design-centered HCI* (pp. 125-132).

## 攷
江浙

**江浙地區**（）係指中國長江下游同錢塘江（古時叫浙江）一帶，皆因春秋時期由吳國管治，所以又叫**吳地**或者**吳越地區**。

## 睇埋
*江浙文化‎（吳越文化）

類:中國地理
水波

**水波**可以指：
*水上面嘅浪
*水球，水上面玩嘅波
*水波蛋，用水煮嘅蛋
*水波爐，用蒸汽煮食嘅焗爐，外形似微波爐
奪冠

《**奪冠**》（）（原名：《**中國女排**》）係一部由陳可辛執導、我們制作、嘉映影業聯合制作嘅傳記電影。改編自中國國家女子排球隊嘅真實事件，電影主要反映中國女排嘅奮鬥歷程同頑強拼搏、為國爭光嘅故事。

## 參考

## 出面網頁
* 
* 
* 
*
米勒山谷狼人

**米勒山谷狼人**（）係款咭遊戲，一般係畀8到18個人玩，最多一鋪可以有47個人一齊玩。呢款遊戲係由法國人Philippe des Pallières同埋Hervé Marly創作，玩一鋪嘅時間唔定，要睇下有幾多個人，最短可以得十分鐘咁上下，最長可以兩三個鐘。依家除咗基本版之外，重延伸咗好多唔同嘅版本，好似新月版、村落版或者警長版咁。

## 基本玩法
玩嘅人大約分成兩邊：「狼人」同埋「好人」。

遊戲一開始係夜晩，所有人要瞇埋隻眼，然後唔同角色分別要擘大眼，狼人首先喺夜晩擘大眼嗰陣要「殺」一個人，然後其他屬於好人嘅角色（例如預言家、女巫）就分別開眼，用自己嘅功能幫村民去搵狼人。而冇得擘大眼嘅村民就要喺朝早透過信息、邏輯、去搵返嗮所有狼人。一開頭村民唔知邊個打邊個，但係狼人互相知道邊個係同伴。由一個MC（主持）做中間角色。遊戲就係咁喺朝早同夜晩之間不停交換。而村民一定要搵嗮所有狼人先可以贏。狼人亦一定要殺嗮場上面所有村民或者好人嗰邊有功能嘅人先算贏。

## 攷

## 出面網頁
*介紹網站
大頸泡

**大頸泡**（英文：Goitre），即係**甲狀腺腫脹**係指甲狀腺變腫咗，令到條頸都好似突咗一嚿嘢出嚟咁。甲狀腺一般淨係嘚15至25克，但係腫咗嘅甲狀腺可以有1公斤。90%大頸泡嘅原因係因為身體嘅碘唔夠。

## 相

File:Kone med stor struma.jpg|大頸泡好嚴重嗰陣時


## 攷
樽蓋

**樽蓋**係用嚟封住樽口嘅嘢。一般嚟講，膠樽蓋係用喺膠樽，而且質地唔同；而金屬樽蓋通常係用鋼整，大部份用喺玻璃樽。樽蓋上面亦可能會有生產商嘅標誌。樽蓋分咗好多種，最普遍嘅分咗**皇冠形樽蓋**、**掀蓋形樽蓋**、**旋轉形樽蓋**。

## 相

File:Kronenkorken 01 KMJ.jpg|thumb|皇冠形樽蓋
File:Swing-top bottle.JPG|thumb|掀蓋形樽蓋
File:Bottle cap texture.jpg|thumb|好多唔同嘅樽蓋


## 攷
意式鮮奶咖啡

**意式鮮奶咖啡**（），日常通常叫 **latte**（類似），北話譯**拿鐵**，係意大利鮮奶咖啡嘅一種。一般latte嘅成分三分之一係濃縮咖啡同三分之二鮮奶，重可以加少少奶泡。Latte喺意大利話嘅意思就係牛奶。

## 拉花

將鮮奶倒落個咖啡杯嗰陣，咖啡師會用手腕嘅動作喺杯度拉出一啲圖案，好似一幅畫咁，依家呢樣嘢已經好受歡迎。

## 攷
波子汽水

**波子汽水**（）係喺日本受歡迎嘅一款碳酸嘢飲，佢嘅特色係用特別嘅波子封住個口同埋樽頸兩邊凹入去嘅地方。飲波子汽水嗰陣，需要將粒子壓落去樽頸嗰到，咁先唔會畀粒波子塞住個樽口。

## 攷

## 出面網頁
* ラムネ（全国清涼飲料協同組合連合会）
* ラムネの秘密（倉敷鉱泉株式会社）

類:日本
類:汽水
開OT

**開OT**（），又叫**加班**，即係**超時工作**，「OT」嚟自英文**overtime**，指過咗「正常工作時間」之後都未放工嘅現象，可以係自願或者老細要求。依家啲大城市好似香港同澳門咁成日要開OT嘅問題都幾嚴重。開OT對健康都有好大影響，除咗本身會增加壓力之外，部分人因為長時間做嘢，導致食飯唔定時，加上少運動，容易引致各類腸胃病同埋會有心血管病嘅風險。

開OT按道理應該有額外嘅人工，叫**補水**或者**OT錢**，不過皆因法例無硬性要求，所以好多公司都唔會畀。

## 攷

## 出面網頁
* Questions and Answers about working time (European Union)
* US Department of Labor page on the FLSA
* 2004 changes in overtime regulations, via aflcio.org
* The Economic Policy Institute (epinet.org)
** Analysis of 2004 change in overtime regulations, via epinet.org
* Study Finds Many Day Laborers Exploited
* Supreme Court Clarifies Wage and Hour Law
* Text of the Fair Labor Standards Act (FLSA) –  29 US Code Chapter 8
* Hanuaer, Nick, "The Death of Overtime"
齋啡

**齋啡**（英文：black coffee），又叫「**黑咖啡**」，即係一杯冇忌廉、冇奶、冇糖、乜都冇加嘅純咖啡。

齋啡嘅咖啡因含量會比同樣條件下其他花款嘅咖啡高。
嘉芙蓮·德·麥地奇

**嘉芙蓮·德·麥地奇**（，；）係意大利一個貴族，後嚟嫁咗過去法國，成為亨利二世（King Henry II）嘅王后。佢哋其中三個仔係法蘭西二世、查理九世同埋亨利三世，有一個女係亨利四世嘅第一任王后。

## 出面網頁
急症室

**急症室**（、、等，縮寫為或）係醫院為需要緊急服務嘅病人提供診症同治療嘅部門，不過唔係間間醫院都有提供急診服務。

## 診治次序
為咗確保有緊急需要嘅市民去到急症室診治嘅時候，獲得及時嘅急症服務，急症室會對病人實行分流制度。病人登記求診嗰陣，分流護士會根據病人嘅需要分類而決定病人獲診治嘅優先次序，診治次序唔係根據登記時間嘅先後。

## 分流制度
當病人去到急症室之後，先由一名有豐富經驗同接受過特別培訓嘅護士，對病人嘅病情作出初步評估，危急嘅病人會獲得優先治理。

分流護士會根據病情將病人分為五類﹕
*危殆
*危急
*緊急
*次緊急
*非緊急

如果病人嘅類別屬於危殆，就唔需要等，會即時獲得醫護人員治理。至於一啲非緊急嘅病人，佢哋嘅診治次序可能要等得耐啲。

## 香港急症室一覽
以下係香港有提供急症室服務嘅醫院：
*雅麗氏何妙齡那打素醫院
*明愛醫院
*廣華醫院
*北區醫院
*北大嶼山醫院
*東區尤德夫人那打素醫院
*博愛醫院
*威爾斯親王醫院
*瑪嘉烈醫院
*伊利沙伯醫院
*瑪麗醫院
*律敦治醫院
*長洲醫院
*天水圍醫院
*將軍澳醫院
*屯門醫院
*基督教聯合醫院
*仁濟醫院

## 出面網頁
*醫院管理局：急症室
*醫院管理局：急症室名單
真值表

**真值表**（）係邏輯學上會用嘅一種表，會列出一個函數每個可能嘅輸入值同相應嘅輸出值。
求援國際堅守自治集會

**求援國際堅守自治集會**，係2019年11月2號由香港民間人士發起嘅一次反逃犯條例修訂集會。呢次集會本嚟喺銅鑼灣維多利亞公園搞，但警方發咗「反對通知書」，最後搞手改變活動形式，改由四個唔同活動組成：「民主派區選候選人選舉聚會」、「人權民主和你Sing集會」、「和理摺紙鶴集會」同「盡快通過香港人權民主法案集會」，又呼籲示威者參加完銅鑼灣活動之後可以用「環保」方式行過中環參加集會。一如以住，示威者同警方爆發衝突，持續到夜晚。

## 民主派區選候選人選舉聚會
「民主派區選候選人選舉聚會」下晝3點喺銅鑼灣維多利亞公園搞，《選舉條例》畀候選人同少過50個選民聚會唔使申請不反對通知書，以百幾個民主派候選人參加計，只要唔超過七八千選民參加都係合法嘅。

## 人權民主和你Sing集會
「人權民主和你Sing集會」下晝4點喺尖沙嘴栢麗購物大道搞，主題係唱反修例嘅歌，成功申請不反對通知書。

## 和理摺紙鶴集會
「和理摺紙鶴集會」下晝5點喺中環遮打花園搞，主題係摺紙鶴，成功申請不反對通知書，不過活動畀警方腰斬，要求5點半完。

## 盡快通過香港人權民主法案集會
「盡快通過香港人權民主法案集會」下晝5點喺中環愛丁堡廣場搞，主題係促請美國盡快通過《香港人權與民主法案》，成功申請不反對通知書，不過活動畀警方腰斬，要求5點半完。
張志祺

**張志祺**（）係臺灣資訊設計師、社群行銷企劃師、青年創業家同時事評論類YouTuber，圖文不符、簡訊設計、志祺七七共同創辦人。Google 喺2018年底公佈咗 2018 YouTube 熱門影片排行榜第五名。

## 睇埋
* 
* 歡樂無法黨

## 攷
布林 (資料類型)

**布林**（）係電腦科學當中嘅邏輯數據類型，一個布林數據得兩個可能數值－
***真**（true）同
***假**（false）。

個名嚟自數學家布爾。

## 睇埋
*程式語言
眼球中央電視台

**眼球中央電視台**（），係中華民國嘅「廠廠創意股份有限公司」喺YouTube開嘅一個頻道，2015年8月5號開播，喺YouTube嘅簡介中自稱「中華民國國家電視台，為政府喉舌」，期望「全面深化島內思想改革、全面落實只說政府好話、全面檢討反政府言論、全面奉承領導人馬、全面樂觀看待國家危難」。

該帳號主要播出「央視一分鐘」系列新聞影片，視網膜（本名陳子見）係節目嘅主播，喺新聞中常自稱「中華民國官媒」，模仿中國中央電視台嘅報導形式製作如同新聞報導嘅惡搞影片同串流直播，內容係以對大中國主義同保守陣營思想嘅反諷口吻，闡述海峽兩岸政治、公共議題為主。

## 睇埋

* The Juice Media - 澳洲相類嘅惡搞媒體
* 柚子 (狗)

## 參考
ICU

**ICU**係以下嘅縮寫：
*intensive care unit（深切治療部）
*Independent Checking Unit（獨立審查組）
南怡

**南怡**（）係朝鮮王朝初期將領，因為俾人屈佢謀反而被處決，佢喺後世民間被神格化。
親中

**親中**係由國家層面上即指親「中華人民共和國政府」；**親共**係由政黨層面上即指親「中國共產黨」或「共產主義」。

## 情況
而家「中」係指中國，但唔係中華民國或者中國國民黨。

香港、澳門同台灣等地，政治立場偏向支持中華人民共和國政府或者中國共產黨叫做親中派，以前多叫做「左仔」。如果指傳媒即係「親中媒體」，如果係由有關政府、政黨進行新聞操控，專稱「中共黨媒」同埋「中國官媒」，例如人民日報、新華社、央視等集團嘅資訊產物。

特別指台灣，中華民國執政黨遷到台灣之後已變化。當地「親中派」重懷有三民主義統一中國政治理想，否定中國共產黨同埋中華人民共和國，所以嚴格講，繁體中文規範，「親中」唔同「親共」，只係簡體中文用法（同埋赤化後就）亂咁嚟。喺台灣，傾向中華人民共和國有政黨：中華統一促進黨、愛國同心會，呢啲政黨叫做「紅統派」；傾向中華民國政黨有：中國國民黨、新黨，呢啲政黨叫做「藍統派」。至於泛綠就相反，綠營政黨強調台灣本土意識，更反共，同支持台灣獨立。

海外地區「知華人士」或對中華人民共和國友好之人同黨，又叫做親華派。不過，呢啲海外親中聲音，有時亦會引來當地人或者一啲支持民主自由價值批評。其中新加坡部分官員同機構嘅親中立場，就引起一啲香港同台灣人嘅批評。

## 睇埋
* 親共
* 香港建制派

## 參考
二億人的世界

《**二億人的世界**》（）係香港電視廣播有限公司嘅資訊節目，由黎芷珊、陳庭欣、區永權做主持，介紹總共有二億人嘅葡語系國家，當中嘅葡萄牙、莫桑比克同東帝汶，訪問當地嘅澳門同中國大陸生意人。節目喺2019年11月2號開始到11月30號香港時間逢禮拜六晚20:00－20:30喺翡翠台播。

## 每集內容

## 出面網頁
*二億人的世界 - 主頁 - tvb.com
陳子見

**陳子見**（）係中華民國新聞主播、網絡紅人、節目主持人、廠廠創意董事，喺南投縣出世。以網名「**視網膜**」喺臺灣網上媒體圈走紅。彰化師範大學國文系畢業。因喺網上同何姍蓉（網名：動眼神經）等人創立《眼球中央電視台》頻道，並製作一系列嘅諷刺新聞而走紅。2018年3月到12月係《華視午間新聞》主播，創下華視新聞最年輕（23歲）嘅午間黃金時段主播記錄。2019年3月回歸華視主持清談節目《今夜造口夜》。

## 演出
### 主持節目

### 頒獎典禮

### 電影

## 睇埋

* 柚子 (狗)

## 參考

## 連出去
*
*
*
歡樂無法黨

**歡樂無法黨**，係中華民國將喺2019年11月14號成立嘅政黨，由而家臺北市議員邱威傑、YouTuber志祺七七、網上媒體眼球中央電視台主播陳子見（視網膜）等人建立。喺2021年2月19日解散。

## 主張
邱威傑表示，創立嘅目的係想傳達、實現大型公民教育課嘅理念。同埋希望帶動全國民眾嘅歡笑、搵返政治上嘅歡樂。歡樂無法黨定調係全國性柔性政黨，唔收黨費、容許雙重黨籍。因應創始人之一嘅陳子見本人唔鍾意香菜嘅個人特色，將反對香菜嘅觀念納入黨綱第二條同第五條之中，但都畀鍾意香菜嘅人入黨。

## 史
### 成立背景
歡樂無法黨嘅創始三人原職都係YouTuber，三人嘅頻道走向都同政治密切相關，三人早已互相認識並頗有往來。因邱威傑對張志祺喺2019年9月18號發出嘅玩笑話貼文有所回應，三人開始正視籌劃組黨。

### 紀事
2019年11月5號，向外界公開政黨名同黨綱。11月14號，喺臺北市舉行創黨大會，會上通過黨綱，選舉產生「歡樂總書記」同埋榮譽主席，分別由邱威傑同柚子擔任。11月20號，公布2020年不分區立法委員名單，雞排妹、館長等網絡名人都喺名單上，但由於名單包括貓狗，推測應該純屬娛樂性質；隔天邱威傑則表示，創黨嘅首要目的並唔係參與2020年選舉。11月22號，選舉登記截止當日，政黨重未完成法人登記。2020年2月19號，歡樂無法黨喺Facebook公布通過內政部核准，成為中華民國第365個合法政黨。

## 黨綱
第一條 歡樂無法黨意旨歡樂無法擋，以歡樂為本，實現本黨之理念及綱領。

第二條 本黨宗旨為推動台灣社會每處每地都歡樂、台灣民眾無時無刻不歡笑，建構良好表演自由之環境及大家都知道如何教育孩子的社會，避免所有國民被香菜侵擾、被各式粉類出征，實現自由民主台灣為目標。

第三條 本黨主張政治不難，找回歡樂而已。

第四條 本黨基於黨員多元化原則允許雙重黨籍，並且不收黨費，雖喜愛香菜但認同本黨理念者，仍可以依規定申請入黨。

第五條 全體黨員或核心黨職幹部開會應具備酒水零食（香菜除外）、供娛樂之影片、書籍及用具，使大會氣氛保持歡樂為原則。

第六條 本黨希望一個小小的島，充滿大大的歡笑。

## 睇埋
*柚子 (狗) - 主要成員視網膜（陳子見）飼養嘅一隻狗，歡樂無法黨榮譽主席
*中華民國政黨一覽

## 參考

## 連出去
Dota 自走棋

《**刀塔自走棋**》（），係款基於《Dota2》內置地圖編輯器創作嘅戰棋類遊戲模組（自走棋），由巨鳥多多工作室出品。

## 參考

類:電腦遊戲

類:遊戲模組
類:PlayStation 4遊戲
類:DOTA
後設認知

**後設認知**（ | ，意思係「喺認知之上」噉解）指「諗吓點樣諗嘢」同「知道點樣知嘢」，涉及一個認知系統處理有關「自己嘅認知功能係點運作」嘅訊息，產生描述認知過程嘅知識。靠住後設認知嘅能力，一個認知系統甚至可以諗一啲策略出嚟，幫自己更加有效噉樣去做其他嘅認知功能。

好似記憶術就係人類後設認知嘅一個常見例子，指一個人自創同運用一啲幫助記嘢嘅技巧嚟增強自己嘅記憶（用記憶術表示嗰個人一定要了解到自己有記憶呢種認知功能），簡單嘅例子有喺腦海入面將一段電話號碼斬做幾橛，等成段號碼容易記啲。
## 睇埋
*記憶術
*領導才能
## 引述
認知發育論

**認知發育論**（）係由尚•皮亞傑（）提出一套認知心理學理論，描述細路嘅認知能力點樣隨住年紀而起變化。呢套理論講明咗一個細路嘅認知功能喺佢成長嘅過程當中唔同階段會點樣演變，成為咗廿世紀認知發育研究嘅基礎。

## 主要階段
廿一世紀初嘅認知發育論將認知發育分做唔同嘅階段。認知發育論嘅簡化版如下：

## 睇埋
*智力
*智商

## 參考
尚·皮亞傑

**尚·皮亞傑**（**Jean Piaget**，）係一個瑞士心理學家，出名在諗出咗認知發展論。
達卡效應

**達卡效應**（；），又叫**達克效應**，係心理學上嘅一個現象，指智能同「過度自信」似乎成反比：智商唔高嘅人傾向成日以為自己乜都知，而智商高嘅人反而成日以為自己做得到嗰啲犀利嘢係人人都做到嘅。

## 睇埋
*智商
*串
*自戀
*自豪

## 參考
粘菌

**粘菌**（）係一個唔正式嘅名，指幾種唔同嘅真菌生物，佢哋可以作爲單細胞生物生存，亦都可以黐埋一齊形成多細胞嘅繁殖結構。
系列位置實驗

**系列位置實驗**（；）係研究記憶嗰陣常用嘅一個認知實驗，講到人特別容易記得最先出現嘅嘢同埋最後出現嘅嘢。

## 概論

呢個實驗嘅做法如下：研究者會俾受試者睇一系列喺時間上先後分別噉出現嘅訊息（例如係一柞先後出現嘅粵語字詞）；當一個受試者睇完最後嗰條訊息之後，研究者就問吓佢記唔記得某一個喺實驗當中出現過嘅訊息（例：「記唔記得第三個出現嘅字係乜」），而呢個實驗嘅關鍵變數就係「受試者會記得佢嘅機率」－攞是但一個訊息，事後能夠準確噉記得佢嘅受試者嘅數量比率就係「受試者會記得佢嘅機率」，跟住研究者就可以做統計分析，睇吓「受試者會記得佢嘅機率」會受乜因素影響。

舉個例說明，系列位置實驗結果顯示，當人接收一系列喺時間上先後出現嘅訊息嗰陣，佢哋零舍會記得
*最先收到嘅訊息（首因效應；primacy effect）同埋
*最尾收到嘅訊息（近因效應；recency effect）－例如如果家吓有一個讀者就噉由頭睇呢篇文睇到落尾，佢最有可能會記得嘅係第一段嘅內容同最後嗰段嘅內容－即係話「受試者會記得佢嘅機率」會受個訊息嘅相對出現時間影響。

## 睇埋
*賭徒謬論

## 引咗
視覺檢索

**視覺檢索**（**visual search**）係認知科學同相關領域入面一個好緊要嘅課題，研究一個人點樣由一大柞視覺訊息入面搵出一部份對佢有用嘅訊息出嚟。舉個例說明：喺其中一個版本嘅視覺檢索實驗入面，個受試者會俾研究者安排坐喺度望住個熒幕，個熒幕喺每次**試驗**（trial）當中都會顯示一系列圓形同四方形，而個受試者嘅任務係喺每次試驗之後答吓喺嗰次試驗入面個熒幕度有冇出現過（例如）綠色嘅圓形。跟手個研究者就可以透過操控某一啲實驗上嘅變數嚟做唔同嘅研究，再唔係或者一路俾啲受試者做呢個作業，一路用腦電圖（EEG）等嘅方法監察住佢哋嘅腦活動，睇吓個腦邊幾忽嘅活動同視覺檢索有關。

## 攷
雙眼競爭

**雙眼競爭**（**binocular rivalry**）係一種視覺上嘅現象。當左眼同右眼睇到好唔同嘅影像嗰陣，個人意識上會覺得自己睇到兩幅交替噉出現嘅影像。通常做雙眼競爭實驗嗰陣，個研究者都會俾個受試者戴啲特製嘅眼罩，而呢啲眼罩內置兩個熒幕（左眼一個右眼一個），令到個研究者可以控制個受試者左眼同右眼分別睇到啲乜。有啲研究就發現，喺做實驗之前叫個受試者喺腦入面想像一啲影像會影響到佢睇到啲乜，例如如果家吓喺個實驗入面左眼個熒幕顯示綠色圓形，而右眼個熒幕顯示藍色四方形，事前俾個研究者叫佢哋喺腦入面想像綠色圓形嘅受試者比較大機會會話自己淨係見到綠色圓形。

## 參考
克利珀頓島

**克利珀頓島**（**Île de Clipperton**）係法國海外屬地，喺墨西哥西面一千公里嘅太平洋，而家無人住。

## 出面網頁

* 
*
法屬南部同南極領地

**法屬南部同南極領地**（，簡稱 **TAAF**），係法國海外屬地，由5個部份組成：
*克革倫群島（Îles Kerguelen）
*聖保羅島同阿姆斯特丹島（Îles Saint-Paul et Amsterdam）
*克羅澤群島（Îles Crozet）
*法屬印度洋諸島（Îles Éparses de l'océan Indien）（有主權爭議）
*阿黛利地方（Terre Adélie）（主權未受國際普遍承認）
法屬南部同南極領地又叫**法屬南部領地**；但係喺法文，｢南部領地｣（）其實只係指頭三個部分。

## 出面網頁

* 
* 
* 
* 

## 參考資料
布維島

**布威島**，挪威海外屬地，喺南大西洋，而家無人住。

本身為火山島，長年冰封。
## 文
布威島繙自英文Bouvet Island。Bouvet，廣東音較近布壁。繙譯不一，有鮑威特島、波維特島，以及布韋島。

而挪威文Bouvetøya，廣東音就似布壁挨也。 

## 出面網頁

*
曾穎欣

**曾穎欣**（，），藝名**銀紙彤**，係香港演員、主持，生前係毛記電視嘅「偽員」（藝員）。佢個藝名影射財經主播林芷彤。

## 簡歷
曾穎欣中學時讀沙田聖母無玷聖心書院，之後升讀香港浸會大學中國文學系，做過系會幹事。

曾穎欣喺2015年加入《100毛》旗下嘅毛記電視，主持網上節目《膠易現場》，用急口令方式去報道模仿財經新聞嘅消息。佢2017年一度離職，到2019年重返毛記。

2019年11月7號凌晨，沙田豐盛苑富盛閣9樓一個單位發生火警，釀成一死兩傷，據警方消息死者係戶主嘅26歲細女曾穎欣，傳媒報道懷疑死者係《100毛》職員，之後《100毛》當晚發聲明確認死訊。

## 參考

## 出面網頁
*
*銀紙彤 - 毛記電視
用家化身

**用家化身**（； ）係視像遊戲或者其他投入科技當中成日講到嘅一個概念，指一位用家用嚟喺個虛擬世界入面代表自己嘅影像，當中「影像」可以係一幅 2D 嘅圖（**頭像**）或者一個 3D 模型都得。

用家化身喺好多互聯網應用上都好重要，例如一般認為 MMORPG 其中一個最大嘅賣點就係，呢啲遊戲會畀玩家設計自己嘅角色，玩家鍾意變身做咩人（以至人以外嘅奇幻種族）都得，畀到玩家一種「去咗第個世界，體驗緊另一段人生」噉嘅感覺。

## 主要應用

用家化身喺電子遊戲當中好常見。好多電子遊戲都會將畀玩家投入去一個虛擬世界裏面，尤其係動作遊戲同電子 RPG 等嘅類型，要求玩家控制住個化身，透過化身嚟同遊戲世界入面嘅物件互動—
*玩家部熒光幕上嘅畫面，往往係會影住玩家化身眼前嘅嘢（input：化身理應會睇到嘅 input），
*而玩家撳掣就會令個化身郁動（output：玩家撳掣，會令到化身同遊戲世界嘅嘢互動）。

喺好多遊戲當中，玩家化身係定死咗冇得變嘅，例子可以睇吓《俠盜獵車手 III》噉。亦可以睇吓日式 RPG 出晒名唔興用角色創建，而係比較傾向畀玩家扮演特定嘅角色，經歷一段有吸引力嘅故事。

廿一世紀起嘅遊戲，往往會畀玩家或多或少噉修改自己嘅化身，例如《俠盜獵車手：聖安地列斯》—雖然呢隻  有固定嘅角色做主角畀玩家操控，但玩家有權改變主角嘅髮型，又可以決定主角著咩衫。有啲  仲會更進一步，寫隻  嘅故仔嗰陣唔預設主角嘅特性，畀玩家用角色創建任意噉決定自己化身嘅性別、年紀、膚色、髮型、身高體重、種族以至職業等嘅唔同特性—呢種情況喺 MMORPG 當中最常見。

## 認同效應

研究表明，用家好多時都會將自己嘅化身設計到似自己，首先，研究者觀察用家設計化身。發現佢哋會要自己個化身吻合自身性別—得 4% 嘅女用家會用男嘅用家化身，而得 14% 嘅男用家會用女嘅用家化身。不過，亦有部份嘅用家硬係鍾意將自己嘅化身設計到唔似自己，想體驗唔同嘅身份認同，或者試吓彌補自己喺現實有嘅不足之處。呢種透過用家化身嚟探索自己身份認同嘅過程，被指能夠為用家帶嚟極大嘅享受感。

## 遊戲相關
*MMORPG
*社會模擬
*奇幻種族

## 睇埋
*人機互動
*虛擬世界
*元宇宙

## 文獻

*McArthur, V., Teather, R. J., & Jenson, J. (2015, October). The avatar affordances framework: mapping affordances and design trends in character creation interfaces. In *Proceedings of the 2015 annual symposium on Computer-Human Interaction in Play* (pp. 231-240)，呢份人機互動文獻講到「用家化身創建介面要點樣設計」嘅問題。

## 註釋

## 參攷
周梓樂墮樓案

**周梓樂命案**係指2019年香港科技大學計算機科學及工程學系學生**周梓樂**（）疑似遭到香港警察謀殺嘅命案，2019年11月4號凌晨反送中運動示威期間，有人喺新界將軍澳廣明苑隔籬嘅尚德停車場2樓發現重傷昏迷嘅周梓樂，周梓樂被送往伊利沙伯醫院搶救，延至8號朝早8點不治，終年22歲。事件引起香港社會高度關注，連香港政府都聲稱惋惜。由於案件疑點重重，再加上香港警察喺呢單案嘅處事手法極為可疑，令人質疑周梓樂實際上係因為參與反送中運動而遭到香港警察謀殺，再偽裝成墮樓意外。

## 參考
白茶

**白茶**係茶一種，茶葉只係經日曬或者文火乾燥而製成嘅，色水偏白。

## 例
*壽眉
*白毫
大葉青

**大葉青**，又叫**廣東大葉青**，係黃茶一種，亦係廣東特產，主要產地有韶關、肇慶同湛江。
黃茶

**黃茶**係一種特別經過輕度發酵嘅茶，茶葉係經過燜堆工序而製成嘅，色水偏黃。

黃茶包括中國嘅同埋韓國嘅。

## 中國黃茶
黃茶越嚟越稀有同昂貴。黃茶嘅製作過程類似於綠茶，但係加多咗個包覆或者叫做嘅額外步驟，喺乾燥過程入面令到啲茶葉略帶些少黃色。中國黃茶因為氧化程度輕微，所以佢通常同綠茶歸類做同一類。呢種製作方法嘅其中一個目標係去除綠茶入面特色嘅草青味。

### 品種
* ：喺中國湖南省出產，係其中一款中國名茶，一種銀針黃茶；
* ：喺中國安徽霍山出產；
* 蒙頂黃芽：喺中國四川雅安蒙山出產；
* 莫干黃芽：喺中國浙江出產；
* 北港毛尖：喺中國湖南岳陽出產，唐代嘅名又叫做「邕湖茶」；
* 溈山毛尖：出產自中國湖南寧鄉市嘅巍山；
* 海馬宮茶：喺中國貴州大方縣出產；
* 大葉青：出產自中國廣東，字面嘅意思係「大葉綠」；
* 平陽黃湯：出產自中國浙江，可以叫做溫州黃湯嘅其中一款；
* 遠安鹿苑：嚟自中國湖北省遠安縣。

## 韓國黃茶
喺韓國茶嘅術語入面，佢哋嘅國產茶主要分咗做綠茶（）同埋發酵茶（），呢度嘅「發酵」實際上係指「氧化」；佢哋嘅「黃茶」指嘅係輕度氧化嘅發酵茶，呢種加工方法同埋最終嘅效果並唔符合中國對於「黃茶」嘅定義。韓國黃茶嘅製作方法同中國黃茶唔同，呢種製作方法類似於烏龍茶或者輕度氧化嘅紅茶，取決於製茶師。韓國黃茶嘅關鍵特徵係明顯但其他方面嘅氧化水平相對低啲，令到所產生嘅茶湯顏色係黃色。


File:Sejak, ujeon, hwangcha tea leaves.jpg|茶葉：***'（綠茶），***'（綠茶），黃茶
File:Hwangcha (yellow tea).jpg|南韓河東郡**黃茶**
File:Hwangcha.jpg|**黃茶**
File:Korean tea hwangcha Naju South Korea 2015-01-17(1).jpg|浸泡**黃茶**


## 參見
* 紅茶
* 烏龍茶
* 黑茶
* 綠茶
* 白茶

## 註
末茶

**末茶**係綠茶一種，茶葉被磨成粉狀，有比較多茶氨酸同咖啡因。

中文傳統正寫為**末茶**，係一種起源於中國隋朝嘅茶，近年受日本影响又叫做**抹茶**。

## 歷史
末茶起源於中國嘅隋朝，喺唐朝、宋朝達到頂峰，特別係宋朝，已經有完整嘅寺院末茶茶道（點茶）。至今已有千幾年歷史。明朝以來，中國開始流行用茶葉浸湯棄渣嘅飲法，點茶便告失傳，傳統茶磨也隨之絕跡。九世紀末（日本嘅平安中期）末茶隨日本遣唐使進入日本，點茶被日本人民所接受並推崇，發展成為今日嘅日本抹茶茶道。

## 註
大吉嶺茶

**大吉嶺茶**係印度西孟加拉邦大吉嶺出產嘅茶，茶種主要嚟自中國安徽，19世紀畀英國人帶咗過去種。
## 睇埋
*阿薩姆茶
*錫蘭茶
阿薩姆茶

**阿薩姆茶**係印度阿薩姆邦出產嘅茶，茶種主要嚟自中國雲南，19世紀畀英國人帶咗過去種。
## 睇埋
*大吉嶺茶
*錫蘭茶
錫蘭茶

**錫蘭茶**係斯里蘭卡（舊時叫錫蘭）出產嘅茶，茶種主要嚟自中國，19世紀畀英國人帶咗過去種。

舊時香港亦將「錫蘭」叫做「西冷」，所以「錫蘭紅茶」又叫做「西冷紅茶」

## 睇埋
*大吉嶺茶
*阿薩姆茶
謝永齡

**謝永齡**（，）係香港心理學家，係香港城市大學應用社會科學系副教授，前香港民主黨員，做過香港立法局議員、灣仔區議會副主席。

謝永齡1994年開始做灣仔區銅鑼灣議員，1995至1997年做香港立法局議員，因為有居英權放棄競逐連任立法會議員，2004到2007年做灣仔區議會副主席。2007年佢退出民主黨用獨立身份競逐連任區議員，最後失敗。佢2019年捲土重來，喺第6屆香港區議會選舉嘅灣仔渣甸山選區參選，但都係落選。
趙家賢

**趙家賢**（，），花名「尖尖頭博士」、「栗頭老師」、「永澤同學」，係香港民主黨過氣黨員，東區區議會太古城西選區前任議員，亦係位認可調解員、民主動力末代召集人。

## 政途
趙家賢自2007年區議會選舉當選後，一直係太古城西嘅區議員，做到2021年。

喺2015年香港區議會選舉，佢攞到3,362票，成功當選。

趙家賢喺2019年11月3號喺太古城中心調解爭執期間，有人揮刀斬人，更咬甩趙家賢隻左耳耳殼，要送入醫院駁返。不過，佢亦喺第6屆香港區議會選舉成功打低經民聯嘅丁煌。

2021年1月6號，因為早前組織同策劃泛民主派35+初選案，被指違反（北京未經諮詢或香港人同意，兼且惹起泛民主派爭議嘅）香港國家安全法而被捕，2月尾被拒保釋，並一直還押到而家，同年7月頭劈炮唔撈，唔再做區議員。

2024年11月19號，趙家賢作為泛民主派47人案第三被告，响西九龍裁判法院被判處「串謀顛覆國家政權」罪成，坐花廳7年。判決書講到，判決以15年做量刑起點，考慮到佢擔任從犯證人作供，加上可能受到戴耀廷誤導而犯案，並綜合佢嘅過往公職貢獻等，最終減刑至7年。

2025年10月28號，本來坐七年花廳、刑期去到2028年2月嘅佢，入冊56個月（即係坐咗三分二刑期）後提早出冊，成為港區國安法案件以嚟，頭一名獲刑期扣減提早出冊嘅囚犯。
## 爭議
### 博士學位同埋參與國際博士後協會嘅爭議
趙家賢曾經報稱自己有博士資格，但佢嘅博士學位實質係來自法國北歐大學，並透過參與國際博士後協會得到。除咗法國北歐大學被視為野雞大學之外，國際博士後協會亦集合咗好多親北京派人士，所以受到一啲泛民主派人士嘅批評，例如，喺2018年1月，時事評論員黃世澤曾經發表文章，除咗批評呢個係一個土共組織之外，又形容呢個組織嘅榮譽顧問名單係『人渣龍虎榜』，亦點名批評本身屬於民主黨嘅趙家賢，話佢參與呢個組織，就證明佢投咗共，又話民主黨應該踢佢出黨。不過，趙家賢對於黃世澤嘅批評，始終一笑置之。

## 參考

## 出面網頁
* 
* 
* 

類:香港監犯
類:香港罪犯
王振星

**王振星**（，），係香港泛民主派人士，東區區議會太古城東選區前議員，亦係位土木工程師（太古社區工程成員）。

喺2015年嘅第5屆香港區議會選舉，王振星出戰太古城東選區，攞到2,674票，擊敗新民黨謝子祺當選。4年後嘅第6屆香港區議會選舉再喺同一選區打低新民黨郭浩景（謝子祺嘅黨友）冧莊。

2021年7月9號，佢正式劈炮，結束區議員生涯。

## 出面網頁
* 

## 參考來源
梁詠詩

**梁詠詩**（，），係香港泛民主派（立場挨近香港本土派）社運人士，東區筲箕灣選區議員、筲箕灣民生關注組成員，2015年開始投身東區筲箕灣選區地區工作。

梁詠詩喺香港中文大學中文系畢業，之後做中學教師。梁詠詩喺2015年區議會選舉首次參選，被外界睇成其中一位「傘兵」，攞到1429票，只以15票差距輪咗畀接棒嘅民建聯林心廉（勞鍱珍嘅徒弟），但佢一直無放棄地區工作，喺四年後嘅區議會選舉再度挑戰，結果佢亦都成功報番四年前落選嘅一箭之仇，以1312票之差打低林心廉。

2021年9月10號，佢同另外六位泛民主派東區區議員仇栩欣、周卓奇、蘇逸恒、韋少力、陳榮泰、黎梓欣參與2021年香港區議員宣誓，結果佢同仇栩欣、周卓奇宣誓有效，得以繼續做區議員。

## 參考


類:香港本土派人士
圖靈測試

**圖靈測試**（ | ）係由英國數學家亞倫圖靈喺 1950 年諗出嚟嘅一個測試，用嚟檢驗一部機械係咪展現到好似人噉嘅有智能行為。

最基本嗰種圖靈測試步驟如下：一次測試會有一個人類負責做評判，跟住又有一個人類同部受試嘅機械，兩者分別噉同個評判講嘢；個評判唔會見得到個人類同個受試者，淨係有得用鍵盤同熒幕等嘅方法同受試者傾偈，最後個評判就要答，兩個受試者當中邊個係人邊個係機械－而如果搵咗一班評判返嚟之後，發現班評判嘅判斷嘅準確性**唔**明顯好過隨機靠撞嘅話，嗰部受試機械就算得上係通過咗圖靈測試，展現出同人類冇分別嘅智能。

## 有幾重要

圖靈測試喺人工智能哲學上係一個重要嘅課題，引起咗廣泛嘅討論。例如有學者批評圖靈測試指出，嚴格嚟講，就算一部機械通過咗圖靈測試，都衹係表示佢曉喺一個人工環境下做某啲工作，但有智能嘅行為要求嘅係能夠喺自然環境下生存，所以圖靈測試喺測試機械智能上嘅功用有限。

因為噉，有學者諗出咗新版嘅圖靈測試，好似係所謂嘅**真正完整圖靈測試**（Truly Total Turing Test，TRTTT）噉，就認為一部機械要算得上展現人類智能，佢就需要能夠喺自然環境下達成人類能夠達成嘅重大成就，包括係－好似人類噉樣－創作出新遊戲以及創出新嘅語言等等。

## AI 相關

*腦部
*Chatbot
*中文房間
*機械翻譯

## 哲學相關
*心靈哲學
*功能主義
*哲學喪屍

## 睇埋
*認知科學
*亞倫圖靈
*通用心理測量

## 參考
*Cohen, Paul R. (2006), "If Not Turing's Test, Then What?", *AI Magazine*, 26 (4).
*Marcus, Gary, "Am I Human?: Researchers need new ways to distinguish artificial intelligence from the natural kind", *Scientific American*, vol. 316, no. 3 (March 2017), pp. 58-63.
*Moor, James H. (2001), "The Status and Future of the Turing Test", *Minds and Machines*, 11 (1): 77–93, doi:10.1023/A:1011218925467, ISSN 0924-6495.
*Warwick, Kevin and Shah, Huma (2016), "*Turing's Imitation Game: Conversations with the Unknown*", Cambridge University Press.

## 引咗

## 拎

* The Turing Test - an Opera by Julian Wagstaff.
* The Turing Test- How accurate could the Turing test really be?].
新竹縣第二選舉區

**新竹縣第二選舉區**係中華民國臺灣省新竹縣一個立法委員選區。選區範圍包括新竹縣竹東鎮、寶山鄉、北埔鄉、峨眉鄉、橫山鄉、五峰鄉，同埋竹北市其中19個里。
新竹縣第一選舉區

**新竹縣第一選舉區**係中華民國臺灣省新竹縣一個立法委員選區。選區範圍包括新竹縣新豐鄉、湖口鄉、新埔鎮、芎林鄉、關西鎮、尖石鄉，同埋竹北市其中12個里。
人工智能哲學

**人工智能哲學**（；）係對人工智能嘅哲學探討：人工智能同哲學－尤其係心靈哲學（philosophy of mind）－相當有關係，因為兩個領域都關注
*智能（intelligence）、
*心靈（mind）、
*意識（consciousness）、
*自由意志（free will）
等嘅概念。再加上人工智能理論上可以引致人工動物同人造人嘅創造，而噉做會引起唔少道德上嘅問題，所以道德哲學（philosophy of ethics）等嘅領域都對人工智能嘅相關討論有興趣。

## 重要問題
人工智能哲學試圖回答以下嘅問題：
*機械有冇可能展現智能？佢哋有冇可能解決嗮所有人曉透過思考處理嘅問題？
*人類智能同人工智能本質上係咪一樣？人腦同電腦有乜異同？
*機械有冇可能好似人類噉，擁有自己嘅精神、意識、同心理狀態？

## 睇埋

*人工智能叛變
*人工意識
*人工智能
*腦
*傾偈機械人
*中文房間
*功能主義 (心靈哲學)
*心靈哲學
*認知科學

## 參考
*Blackmore, Susan (2005), *Consciousness: A Very Short Introduction*, Oxford University Press.
*Dennett, Daniel (1991), *Consciousness Explained*, The Penguin Press, ISBN 978-0-7139-9037-9.
*Dreyfus, Hubert (1972), *What Computers Can't Do*, New York: MIT Press, ISBN 978-0-06-011082-6.
*Dreyfus, Hubert (1979), *What Computers Still Can't Do*, New York: MIT Press.
*Kurzweil, Ray (2005), *The Singularity is Near*, New York: Viking Press, ISBN 978-0-670-03384-3.
*Lucas, John (1961), "Minds, Machines and Gödel", in Anderson, A.R. (ed.), *Minds and Machines*.

## 攷
華僑

**華僑**，或者**海外華人**，係指19世紀開始由中國移居到世界各地嘅中國國籍同佢哋嘅後裔，估計全球有超過5000萬。

## 名人
### 馬來西亞
* 林良實
* 蔡細歷
* 曾祥忠
* 林冠英
* 李宗偉
* 廖中萊
* 魏家祥
* 周忠信
* 黃明志
* 楊紫瓊
* 梁靜茹
* 鄭文傑

### 美國
*梁麗翹
### 泰國
*陳智思

### 印尼
*李麗珍
*馮雪銳

### 阿根廷
*李天縱
## 睇埋
*歸國華僑
錢學森

**錢學森**（），係中國航天科學家，幫中華人民共和國發展核彈、導彈、人造衛星（叫「兩彈一星」）等科技，亦做過中國人民政治協商會議全國委員會副主席（1987年－1998年）、中國科協第三屆主席（1986年到1991年）。

## 出面網頁
伏見宮

**伏見宮**係日本皇室舊時嘅一個宮家，同時係四世襲親王家之一，由北朝第三代天皇崇光天皇大仔榮仁親王創立，歷26代，末代當主博明王1947年喺駐日盟軍總司令指示下被取消皇族身份。

## 歷任當主
* 第一任：伏見宮榮仁親王
* 第二任：伏見宮治仁王
* 第三任：伏見宮貞成親王
* 第四任：伏見宮貞常親王
* 第五任：伏見宮邦高親王
* 第六任：伏見宮貞敦親王
* 第七任：伏見宮邦輔親王
* 第八任：伏見宮貞康親王
* 第九任：伏見宮邦房親王
* 第十任：伏見宮貞清親王
* 第十一任：伏見宮邦尚親王
* 第十二任：伏見宮邦道親王
* 第十三任：伏見宮貞致親王
* 第十四任：伏見宮邦永親王
* 第十五任：伏見宮貞建親王
* 第十六任：伏見宮邦忠親王
* 第十七任：伏見宮貞行親王
* 第十八任：伏見宮邦賴親王
* 第十九任：伏見宮貞敬親王
* 第二十任：伏見宮邦家親王
* 第二十一任：伏見宮貞教親王
* 第二十二任：伏見宮貞愛親王
* 第二十三任：邦家親王（再一次做當主）
* 第二十四任：貞愛親王（再一次做當主）
* 第二十五任：伏見宮博恭王
* 第二十六任（末代）：伏見宮博明王（之後改名為伏見博明）

### 有爭議嘅當主
* 伏見宮博義王（因為佢行先過佢老豆博恭，但又係嫡長子，所以計唔計佢係當主有好大爭議）

## 由伏見宮分支出嚟嘅宮家
* 久邇宮（創宮人：久邇宮朝彥親王）
* 東伏見宮（創宮人：東伏見宮依仁親王）
* 東久邇宮（創宮人：東久邇宮稔彥王）
* 北白川宮（創宮人：北白川宮智成親王）
* 華頂宮（創宮人：華頂宮博經親王）
* 小松宮（創宮人：小松宮彰仁親王）
* 山階宮（創宮人：山階宮晃親王）
* 賀陽宮（創宮人：賀陽宮邦憲王）
* 朝香宮（創宮人：朝香宮鳩彥王）
* 竹田宮（創宮人：竹田宮恆久王）
* 梨本宮（創宮人：梨本宮守脩親王）

呢啲由伏見宮分支出嚟嘅宮家，有十個係由邦家親王嘅仔女或孫仔成立（除咗梨本宮）。最後佢哋全部響1947年被皇籍脫離。
鄂圖曼王朝

**鄂圖曼王朝**又譯**奧斯曼王朝**，係喺1299年到1922年統治鄂圖曼帝國嘅王朝，由鄂圖曼一世開創，末代蘇丹穆罕默德六世。
胡慧中

**胡慧中**（，）係臺灣女演員，1970年代尾到1990年代頭活躍。佢老公何志平係香港眼科醫生，做過政府高官，喺美國衰行賄喺2019年被判刑。
## 出面網頁
胡盈禎

**胡盈禎**（，）係臺灣女演員，2004年出道。佢阿爸胡瓜都係臺灣藝人。

## 出面網頁
胡瓜

**胡瓜**（），原名**胡自雄**，係臺灣藝人，1982年出道，主要做綜藝節目主持。佢個女胡盈禎同佢個仔胡釋安都係臺灣演員。

## 出面網頁
但茱迪

**但茱迪**（，）參加1952年度香港小姐競選奪得冠軍，之後去美國參加1952年環球小姐得殿軍，因為佢係嗰屆環姐攞到最高名次嘅亞洲佳麗，美國環球影片簽咗佢拍戲，成為美國華裔女演員，喺美國結婚同定居。

## 出面網頁
權氏

**權**係中國同韓國嘅姓氏，喺《百家姓》裏頭排第403位。

## 名人
*權順榮（Hoshi），南韓藝人
*恩彩，本名權彩媛，南韓歌手
*寶兒 (南韓)，本名權寶雅，南韓藝人
饒氏

**饒**係唐人姓氏，喺《百家姓》裏頭排第383位。

## 名人
*饒宗頤，當代國學大師
*姚子羚，本名饒慧玲，香港女藝人
*饒慧珊，香港女主播
沙氏

**沙**係唐人姓氏，喺《百家姓》裏頭排第387位。

## 名人
*沙祖康，前聯合國副秘書長
八萬五起樓計劃

**八萬五起樓計劃**，簡稱**八萬五**，係時任香港行政長官董建華喺1997年度施政報告提出嘅一項房屋政策：每年供應至少85,000個住宅單位（包括公營同私營房屋），目標係10年內全香港七成家庭可以自置居所，輪候租住公屋平均時間由6.5年縮短到3年。不過計劃撞正亞洲金融風暴，令樓市下滑，社會由關注買樓問題變成關注負資產問題。2000年，董建華接受傳媒訪問，話佢自1998年無再提過「八萬五」，所以呢個政策一早已經唔存在。雖然董建華揹哂呢隻鑊，但係政商界大致相信，以上政策係梁振英嘅主意。
## 攷
跨性別

**跨性別**係指一個人嘅性別認同或者性別表達同佢天生嘅生理性別唔一樣。如果用醫學手段去改變生理性別，就係變性。
ㄆ

**ㄆ**（）係粵語注音符號嘅其中一個聲母，個字係喺「扑」嘅古字「」度拎出嚟用，「ㄆ」嘅發音係清雙唇塞音//。喺漢語拼音、通用拼音、粵拼入面對應[p]音，威妥瑪拼音入面對應[pʻ]音，喺臺羅拼音就對應[ph]音。

## 編碼同埋拼音

## 攷
*國語統一籌備委員會：《注音符號總表》，北平：國語統一籌備委員會，1932年4月。
*吳守禮：《國臺對照活用辭典》，臺北：遠流，2000年8月。
ㄇ

**ㄇ**（）係粵語注音符號嘅其中一個聲母，個字係喺「冪」嘅古字「」度拎出嚟用，「ㄇ」嘅發音係雙唇鼻音//。佢喺大多數嘅拼音入面都對應[m]音，有時就對應[hm]音。

## 編碼同埋拼音

## 攷
*國語統一籌備委員會：《注音符號總表》，北平：國語統一籌備委員會，1932年4月。
*吳守禮：《國臺對照活用辭典》，臺北：遠流，2000年8月。
ㄗ

**ㄗ**（）係注音符號嘅其中一個聲母，個字係喺「節」嘅古字「」度拎出嚟用，「ㄗ」嘅發音係清齒齦塞擦音//。佢喺在漢語拼音同埋通用拼音對應[z]音，威妥瑪拼音就對應[ts]音。但係喺粵語注音符號入面就冇呢個字，反而喺「ㄗ」字上面加多一撇變咗「」，發不送氣清顎齦塞擦音 //。

## 編碼同埋拼音

## 攷
*國語統一籌備委員會：《注音符號總表》，北平：國語統一籌備委員會，1932年4月。
*吳守禮：《國臺對照活用辭典》，臺北：遠流，2000年8月。
ㄅ

**ㄅ**（）係注音符號同埋粵語注音符號嘅其中一個聲母，個字係喺「包」嘅古字「勹」度拎出嚟用。「ㄅ」嘅發音係清雙唇塞音//。

喺漢語拼音、通用拼音、粵拼入面對應係「b」音，但係喺威妥瑪拼音、臺羅拼音入面就係「p」音。

## 編碼同埋拼音

## 攷
*國語統一籌備委員會：《注音符號總表》，北平：國語統一籌備委員會，1932年4月。
*吳守禮：《國臺對照活用辭典》，臺北：遠流，2000年8月。
瓏門

**瓏門**（）係香港私人樓，喺新界屯門區上蓋，屬新鴻基地產同港鐵公司旗下嘅物業，2013年到2014年入伙。
ㄉ

**ㄉ**（）係粵語注音符號嘅其中一個聲母，個字係喺「」嘅象形文字度拎出嚟用，「ㄉ」嘅發音係清齒齦塞音。佢喺漢語拼音、通用拼音、粵拼入面對應[d]音，威妥瑪拼音、臺羅拼音就對應[t]音。

## [[編碼]]同埋[[拼音]]

## 攷
*國語統一籌備委員會：《注音符號總表》，北平：國語統一籌備委員會，1932年4月。
*吳守禮：《國臺對照活用辭典》，臺北：遠流，2000年8月。
ㄱ

**ㄱ**（기역）係諺文嘅輔音字母，亦係喺諺文字母表入面排第一個。

## 轉寫
* 拉丁文轉寫：k
* 韓文盲文：
* 摩斯碼：·-··

## 文字代碼
ㄷ

**ㄷ**（디귿，讀[t]或者[d]）係諺文字母排第3個，亦係第3個子音字母。

## 轉寫
* 傳統轉寫：第一音讀t，第二音讀d
* 韓文盲文：
* 摩斯碼：-···

## 文字代碼

## 註
ㄹ

**ㄹ**（리을，讀[ ɭ ]）係諺文字母排第4個，亦係第4個子音字母。

## 轉寫
* 傳統轉寫：第一音讀r，第二音讀l
* 韓文盲文：
* 摩斯碼：···-

## 文字代碼

## 註
ㅁ

**ㅁ**（미음，讀[m]）係諺文字母排第5個，亦係第5個子音字母。

## 轉寫
* 傳統轉寫：m
* 韓文盲文：
* 摩斯碼：--

## 文字代碼

## 註
ㅂ

**ㅂ**（비읍，讀[p]或者[b]）係諺文字母排第6個，亦係第6個子音字母。

## 轉寫
* 傳統轉寫：第一音讀p，第二音讀b
* 韓文盲文：
* 摩斯碼：·--

## 文字代碼

## 註
ㅿ

**ㅿ**（，讀[z]）係一個已經廢除咗嘅諺文字母，未廢除之前係一個子音字母。

## 史
*大約喺16世紀尾，呢個音喺朝鮮語入面慢慢消失，ㅿ當然亦再冇人用。以前表記做ㅿ嘅字，𠵱家大多數都囀嗮做ㅇ。

## 文字代碼

## 註
情感運算

（）係 AI 嘅一個子領域，專門研究點樣教電腦系統認識、了解、以至模擬人類嘅情緒，會用到電腦科學、心理學、同認知科學等領域嘅知識。情感運算起源於早期對情緒嘅本質嘅哲學探討，個諗頭喺廿世紀尾由美國媒體學者 Rosalind Picard 提出，並且成為 AI 領域上一個相當受關注嘅問題，而一般認為，一部機械要做到情感運算先會過到圖靈測試（Turing test），算得上係似人類嘅智能。

想像一個簡單嘅例子：有個電腦程式，假設佢經已有方法睇嘢，佢能夠睇一個人嘅面部表情；佢內置一個人工神經網絡（ANN），個網絡以各種表情上嘅特徵（眼肌肉嘅狀態等）做輸入，按呢啲輸入計出「呢個人感受緊乜嘢情緒」（例：一個人覺得恐懼嗰陣通常對眼會大開），並且作出適當嘅反應，例如 `if 呢個人感受緊恐懼 then 叫佢唔使驚`－做到對用家嘅情緒狀態作出反應。再先進啲嘅 AI 會有更複雜嘅程式。
## 做法
AI 程式俾出嘅數字性輸出可以用嚟代表「表情」嘅資訊（例如一個笑容會涉及嘴角向上掦若干角度），所以有科學家研究點樣用程式令到電腦曉做俾表情等嘅社交動作，即係令到 AI 出現類似人類嘅情緒同埋能夠同人類進行社交。

廿一世紀初對文字做情感運算嘅演算法主要有兩種做法：
*搵出一句句子入面帶有情緒嘅字眼（例：「你哋啲服務正垃圾！」）
*深度學習

## 睇埋
*情緒
*電腦視覺
*傾偈機械人
*圖靈測試
*人機互動

## 參考
*Hudlicka, Eva (2003). "To feel or not to feel: The role of affect in human-computer interaction". *International Journal of Human-Computer Studies*. 59 (1–2): 1–32. CiteSeerX 10.1.1.180.6429. doi:10.1016/s1071-5819(03)00047-8.
*Scherer, Klaus R; Banziger, T; Roesch, Etienne B (2010). *A blueprint for affective computing: a sourcebook*. Oxford: Oxford University Press.

## 攷

## 拎
*Affective Computing Research Group at the MIT Media Laboratory.
*Computational Emotion Group at USC.
*Emotive Computing Group at the University of Memphis.
*2011 International Conference on Affective Computing and Intelligent Interaction.
*Brain, Body and Bytes: Psychophysiological User Interaction *CHI 2010 Workshop* (10-15, April 2010).
*International Journal of Synthetic Emotions.
*IEEE Transactions on Affective Computing *(TAC)*.
*Renu Nagpal, Pooja Nagpal and Sumeet Kaur, "Hybrid Technique for Human Face Emotion Detection" International Journal of Advanced Computer Science and Applications(IJACSA), 1(6), 2010.
*openSMILE: popular state-of-the-art open-source toolkit for large-scale feature extraction for affect recognition and computational paralinguistics.
ㅹ

**ㅹ**（**경**、**순경음**或者**가벼운벼운**）係一個已經廢除咗嘅諺文字母，未廢除之前係一個子音字母。「ㅹ」原本係代表聲嘅其中一個字母，但係冇畀人用過，反而用而家嘅日文「に」做韓文嘅語音符號。15世紀中之後，韓國就廢除咗用漢字同埋中文注音符號，而呢個字亦再冇人用。

## 文字代碼
ㅅ

**ㅅ**（시옷，讀[s]）係諺文字母排第7個，亦係第7個子音字母。

## 轉寫
* 傳統轉寫：sʷ
* 韓文盲文：
* 摩斯碼：－－・

## 文字代碼

## 註
ㅇ

**ㅇ**（이응，讀[ŋ]）係諺文字母排第8個，亦係第8個子音字母，用喺第一音嘅時候唔發聲。

## 轉寫
* 傳統轉寫：第二音讀ng
* 韓文盲文：
* 摩斯碼：－・－

## 文字代碼

## 註
ㅎ

**ㅎ**（히읗，讀[h]）係諺文字母排第14個，亦係第14個子音字母。

## 轉寫
* 傳統轉寫：h
* 韓文盲文：
* 摩斯碼：・－－－

## 文字代碼

## 註
ㄛ

**ㄛ**（）係粵語注音符號嘅其中一個韻母，個字係喺「」嘅古字「」度拎出嚟用，「ㄛ」嘅發音係半閉後圓唇元音//。佢喺大多數拼音入面都對應[o]音。

## [[編碼]]同埋[[拼音]]

## 攷
*國語統一籌備委員會：《注音符號總表》，北平：國語統一籌備委員會，1932年4月。
*吳守禮：《國臺對照活用辭典》，臺北：遠流，2000年8月。
誩

**誩**，又稱**誩部**，係說文部首，佢相對應嘅唐字係誩，萬國碼U+8AA9。異體字係「𧮣」。

## 例子
ㄴ

**ㄴ**（니은）係諺文嘅第2個母音字母，亦係第2個子音字母。

## 轉寫
* 傳統轉寫：n
* 韓文盲文：
* 摩斯碼：··-·

## 文字代碼

## 註
𨛜

**𨛜**，又稱**𨛜**字部，係說文部首，分咗入第六卷。佢相對應嘅唐字係𨛜，萬國碼U+286DC。 

## 例子
𨺅

**𨺅**，又稱**𨺅部**，係說文部首，分咗去第十四卷。佢相對應嘅唐字係𨺅，萬國碼U+28E85。

## 字
蛇頸龍

**蛇頸龍**（學名：*Plesiosaurus*）係一個屬嘅絕咗種嘅大型海生爬行動物，屬鰭龍超目（*Sauropterygia*），存在於侏羅紀早期（距今大約 1 億 9,960 萬年前至 1 億 7,560 萬年前），分佈於歐洲嘅海域同包括澳洲、北美、以及亞洲等嘅太平洋地區。

## 外形
蛇頸龍外形上嘅特徵如下：
*佢哋身長平均有成 3 至 5 米；
*個頭細，鼻哥窿近眼，啲牙又長又尖銳（明顯係食肉）；
*佢哋有又長又幼嘅頸，條頸有相當嘅彈性，有古生物學研究估計，佢哋喺獵食魚群嗰陣，可能曉靠左右揈個頭嚟一嘢擔走多條魚；
*蛇頸龍嘅身體好似龜噉闊形，條尾（相對於條頸）比較短，而身體有兩對又大又長、好似槳噉形嘅肢體，能夠靠拍打四肢嚟游水（好似海獅等動物噉）。

## 睇埋
*尼斯湖水怪

## 攷

## 參考
*Andrews, C. W. 1896. "On the structure of the plesiosaurian skull". *Quarterly Journal of the Geological Society*, London, 52, 246-253.
*Brown, D. S. 1981. "The English Upper Jurassic Plesiosauroidea (Reptilia) and a review of the phylogeny and classification of the Plesiosauria". *Bulletin of the British Museum (Natural History): Geology*, 35, (4), 253-347.
*Cruickshank, A. R. I.; Small, P. G.; and Taylor, M. A. 1991. "Dorsal nostrils and hydrodynamically driven underwater olfaction in plesiosaurs". *Nature*, 352, 62-64.
*Lydekker, R. 1889. Catalogue of the fossil Reptilia and Amphibia in the British Museum (Natural History), Part II. Containing the Orders Ichthyopterygia and Sauropterygia. British Museum (Natural History)
*Richard Owen, Fossil Reptili of the Liassic Formations, pt iii. (Monogr. Palaeont. Soc., 1865)
*Persson, P. O. 1963. A revision of the classification of the Plesiosauria with a synopsis of the stratigraphical and geographical distribution of the group. Lunds Universitets Årsskrift, N. F. Avd. 2. 59, 1-59.
*Storrs, G. W. 1991. "Anatomy and relationships of *Corosaurus alcovensis* (Diapsida: Sauropterygia) and the Triassic Alcova Limestone of Wyoming". *Bulletin of the Peabody Museum of Natural History*, 44, 1-151.
*Storrs, G. W. and Taylor, M. A. 1996. "Cranial anatomy of a new plesiosaur genus from the lowermost Lias (Rhaetian/Hettangian) of Street, Somerset, England". *Journal of Vertebrate Paleontology*, 16, (3), 403-420.
*Storrs, G. W. 1997. "Morphological and taxonomic clarification of the genus *Plesiosaurus*". 145-190. In Callaway, J. M and Nicholls, E. L. (eds.). *Ancient Marine Reptiles*. Academic press. London.
*Taylor, M. A. and Cruickshank, A. R. I. 1993. Cranial anatomy and functional morphology of Pliosaurus brachyspondylus (Reptilia: Plesiosauria) from the Upper Jurassuc of Westbury, Wiltshire. Philosophical Transactions of the Royal Society of London, Series B, 341, 399-418. 
*Torrens, Hugh 1995. "Mary Anning (1799–1847) of Lyme; 'The Greatest Fossilist the World Ever Knew'". *The British Journal for the History of Science*, 25 (3): 257–284.

## 拎

*Genus Plesiosaurus - The Plesiosaur Directory.
*Plesiosauroidea - Palaeos.
*Plesiosauria  – Mikko's Phylogeny Archive
叀

**叀**，又稱**叀部**，係說文部首，分咗去第七卷。佢相對應嘅唐字係叀，萬國碼U+53C0。

## 字
朙

**朙**，又稱**朙字部**，係說文部首，分咗去第六卷。佢相對應嘅唐字係朙，萬國碼U+6719。佢亦係「明」嘅異體字。

## 字
㣇

**㣇**，又稱**㣇**字部，係說文部首，分咗入第九卷。佢相對應嘅唐字係㣇，萬國碼U+38C7。 

## 例子
ก

}}
|

 colspan="8" style="font-size: 64pt; text-align: center; height: 70pt; vertical-align: middle;"  }
}}
|-
! align="center" colspan="8" bgcolor="#ccccff"| **子音<br />（รูปพยัญชนะ）**
|-
| ก
| ข
| ฃ
| ค
| ฅ
| ฆ
| ง
| จ
|-
| ฉ
| ช
| ซ
| ฌ
| ญ
| ฎ
| ฏ
| ฐ
|-
| ฑ
| ฒ
| ณ
| ด
| ต
| ถ
| ท
| ธ
|-
| น
| บ
| ป
| ผ
| ฝ
| พ
| ฟ
| ภ
|-
| ม
| ย
| ร
| ล
| ว
| ศ
| ษ
| ส
|-
|
|
| ห
| ฬ
| อ
| ฮ
|
|
|-
! align="center" colspan="8" bgcolor="#ccccff"| **元音<br />（รูปสระ）**
|-
|ะ
|-ั
|า
|-ํ
|-ิ
|'
|"
|
|-
|-ุ
|-ู
|เ
|โ
|ใ
|ไ
|-็
|
|-
|อ
|ว
|ย
|ฤ
|ฤๅ
|ฦ
|ฦๅ
|
|-
! align="center" colspan="8" bgcolor="#ccccff"| **上方音符<br />（รูปวรรณยุกต์）**
|-
|
|
|-่
|-้
|-๊
|-๋
|
|
|-
! align="center" colspan="8" bgcolor="#ccccff"| **下方音符<br />（เครื่องหมายอื่น ๆ）**
|-
|
|
|-์
|-๎
|-ฺ
|
|
|
|-
! align="center" colspan="8" bgcolor="#ccccff"| **略寫符號<br />（เครื่องหมายวรรคตอน）**
|-
|
|
|ฯ
|colspan="2" |ฯลฯ
|ๆ
|
|
|-
|
|
|๏
|๚
|๛
|┼
|
|
|-
|}

**ก**係泰文字母嘅44個輔音入面嘅第1個。屬於軟齶音嘅不送氣塞音，讀[k]聲。
藺相如

**藺相如**係戰國時期趙國大臣，原本係太監繆賢嘅門客，後來做咗上卿。佢最出名嘅有完璧歸趙、澠池之會同埋負荊請罪呢三件事。佢個墓喺𠵱家河北省新樂市入面。佢原本因為升咗做上卿之後廉頗唔妥佢而關係變差，但係後嚟廉頗見識到佢「愛國忘私」嘅精神之後決定「負荊請罪」，最後佢哋重做咗「**刎頸之交**」𠻹。

## 睇埋
*完璧歸趙
*澠池之會
*負荊請罪
*廉頗

## 攷

*《史記•廉頗藺相如列傳》

類:戰國人
相如
類:中國官員
上卿

**上卿**係中國古代官名。

春秋戰國時期，諸侯國都有卿，分上、中、下級。上卿同宰相差唔多，地位畀大夫高。

戰國嗰陣，廉頗就係因為藺相如做咗**上卿**而唔妥佢。

## 攷
*《左傳•成公三年》：“次國之上卿，當大國之中，中當其下，下當其上大夫。小國之上卿，當大國之下卿，中當其上大夫，下當其下大夫。”
嶽麓書院

**嶽麓書院**係中國一所學府，喺湖南長沙嶽麓山，北宋開寶九年（976年）創辦，到晚清開始歷經幾次改制，而家係湖南大學一部份。
雞鳴寺

**雞鳴寺**係中國一所古寺，喺江蘇南京玄武區，南梁大通元年（527年）創建，歷經多次重修，最近一次係1973年燒毀後喺1981年重建。

類:寺
潼關 (關)

**潼關**係中國古時一個關口，喺陝西渭南潼關縣，東漢建安元年（196年）起，到1960年代中華人民共和國政府修建三門峽大壩而將佢拆毀。
劉澤基

**劉澤基**（，），綽號「**光頭警長**」、「**劉Sir**」、「**光頭劉Sir**」、「**劉長官**」、「**光頭劉長官**」、「**劉炸雞**」、「**自封民族英雄**」，係香港警察機動部隊警署警長。佢喺2019年7月30號晚喺葵涌警署外面，將支雷明登870霰彈槍指住反修例示威者，擺出隨時開槍嘅「企射」姿勢，因而出名。

雖然示威者質疑劉澤基濫用暴力，但係中國大陸就好欣賞佢嘅行為。跟住佢食住個勢開微博，吸引幾十萬個大陸網民追蹤，官方媒體多次訪問佢，而佢更獲官方邀請出席慶祝中華人民共和國成立70周年大會。佢亦多次自稱自己係劉備嘅後裔。

## 家庭生活
劉澤基曾經喺訪問表示，佢同太太決定將佢哋仔女送去深圳嘅國際學校就學，因為佢覺得香港教育有好大問題，仔女大咗之後會知道自己係中國人，要鍾意自己嘅國家。唔似香港某啲後生仔咁樣，有知識而無正確嘅價值觀，喺佢心目中相當於「廢人」。

## 爭議
### 發布2019年香港區議會選舉廢票過半嘅假新聞
喺2019年香港區議會選舉，民主派大勝，但佢就喺微博上聲稱呢次選舉有超過一半係廢票：「全港所有候選人總得票約1,253,647，但全港總投票人數係2,943,842人，仲有160幾萬票去咗邊？超過57%票系廢票？」。但後來證實咗，佢只係喺選舉事務處網站攞咗數據放落去Excel，由於當選人嘅票數後面會打「*」號，所以唔會直接加埋。而選舉事務處官方網站會詳細列明各參選人嘅得票，並於當選人嘅所得票數後附加「*」，以資識別。如果將相關資料存入Excel運算，當選人（即係有「*」）嘅總得票為1,253,647，無「*」嘅候選人總得票為1,678,098，夾埋就係2,931,745票，同區議會選舉Facebook專頁提供嘅數字一致。。

去到2019年11月27號，親中派議員田北辰喺立法會大會會議不點名指有公務員公開喺微博造謠，指區議會選舉有一半廢票，挑撥中港人民感情，問公務員事務局局長羅智光知唔知，羅智光就只係話，就現時機制，公務員嘅行為同操守要根據《公務員守則》，有違規嘅話有關部門嘅管理層會跟進，佢唔會就個別事件評論。結果多個親中派議員都批評羅智光「遊花園」。

## 參考
香港民主女神像

**香港民主女神像**（）係2019年香港反修例運動一件藝術品，啟發自八九民運嗰陣嘅民主女神像，用反修例前線示威者嘅形象去製作。

香港民主女神像形象係位香港後生女，着住短袖T裇同長褲，孭住背囊，頭戴安全頭盔，面戴眼罩同豬嘴，右手揸住把遮，左手揸住支寫有「光復香港，時代革命」黑底白字旗。

香港民主女神像喺8月底製作咗個實物，高4.5米，喺香港中文大學校園同反濫捕抗威權集會會場展出過，10月13號製作團隊將佢搬到獅子山頂諗住長期豎立，但第二日已經畀人推冧破壞。
黑洋紫荊旗

**黑洋紫荊旗**（），簡稱**黑紫荊旗**，係2019年香港反修例運動一支旗，用而家嘅香港特別行政區區旗做藍本去改，將紅色底改做黑色底，有幾個唔同嘅版本。

## 設計
黑洋紫荊旗設計主要有三款：第一款入面，右邊兩塊花瓣望落好似枯萎緊咁；而第二款就同第一款一樣，都鏟走咗中國國旗上面嗰五粒星，但五塊花瓣都有血跡而且支旗長短比起原本支區旗更加接近一個正方形，創作人覺得一國兩制喺度不斷凋零，香港人嘅基本權利正一步步俾人侵蝕緊；第三款設計就比較簡單，只係將原本支區旗個紅底變做黑底。




## 使用

黑洋紫荊旗曾經喺2019年香港七一衝突嘅佔領立法會入面用，嗰陣立法會綜合大樓外面同埋金紫荊廣場嘅中國國旗俾人降咗落嚟，升起咗支黑洋紫荊旗，原本支區旗就俾人下半旗，區徽上面嘅白洋紫荊都俾黑油噴污糟，剩係留低香港特別行政區幾隻字，以示議會冇辦法反映民意。

之後，黑洋紫荊旗繼續喺唔同場合出現，例如香港眾志就試過喺2019年7月響中環遮打道嘅和平紀念碑升起黑洋紫荊旗，悼念反修例運動入面自殺嘅市民，另外一啲遊行人士就喺同一個月嘅遊行入面響香港西九龍站出面嘅旗杆升起黑洋紫荊旗。8月，有班香港理工大學學生想見校長滕錦光但唔成功，之後將校園入面支旗桿上面嘅理大校旗換做黑色紫荊旗。9月，喺香港大球場舉行嘅世界盃外圍賽，有球迷喺看台舉高黑洋紫荊旗，又著住黑洋紫荊旗上身衫。

2020年3月3日，喺ViuTV播出嘅《究竟食咗乜》節目上，藝人黃秋生頂帽有黑洋紫荊旗，但就俾電視台模糊處理，有網民質疑電視台自我審查。

除咗示威者之外，都有香港警察做緊嘢嘅時候戴住個黐住一塊黑洋紫荊旗嘅頭盔。

而喺西班牙巴薩隆拿一場加泰隆尼亞獨立運動遊行入面，有示威者舉起黑洋紫荊旗，同加泰隆尼亞旗並列。臺灣都有網民喺Facebook揀黑洋紫荊旗做頭像。

## 爭議
呢支旗嘅設計曾經俾香港海關同埋香港警察話涉及香港區旗區徽使用暫行辦法以及版權問題。有律師同埋親中建制派人士，例如陸偉雄就話「黑紫荊旗」唔符合區旗規格，而且冇授權，所以犯咗《中華人民共和國國旗法》。不過佢又話除非有足夠證據，唔係都好難追究支旗來源。而另一種睇法就話呢支旗目的冇侮辱效果，而只係想表達一國兩制已「死」嘅意思。至於將黑洋紫荊旗用嚟做大頭相嘅行爲，關鍵評論網就覺得無辦法完全排除法律風險，但喺忠於人權嘅法律分析下香港人係有用呢啲設計嘅權利。

## 參考
優品360

**優品360**（，）係香港連鎖零食舖，2013年創立，2019年喺香港交易所主板上市，嗰陣有八十幾間分舖，阿頭係林子峰。

2019年反修例運動期間，優品360畀好多示威者認為係「福建幫」業務，所以喺「黑裝修」行動入面多次畀激進示威者針對大肆破壞，即使優品360發聲明澄清同都福建幫無關都阻止唔到。

## 主要競爭對手
*759阿信屋
*優之良品

## 其他主要人物

* 許志群
Bet

**Bet** 係阿拉伯字母 ***'（）、[[亞蘭字母]] 、[[希伯來字母]] ***'、腓尼基字母  同埋敘利亞字母 **** 嘅字母表入面排第2個字母。

Bet 原本係解做一間「屋」，開頭係喺原始西奈字母入面嘅  度拎嚟用。

希臘字母 Β、拉丁字母（依家嘅英文字母）B、基里爾字母 Б 同埋 В 都係嚟自呢隻字。

## 參考
Gimel

**Gimel** 係腓尼基字母、亞蘭字母 、希伯來字母 ***'、[[敘利亞字母]] ***' 同埋阿拉伯字母 ****（）嘅字母表入面排第3。

喺未畀人解讀嘅青銅中期字母入面，呢隻字母可能係一種「棒」或者「迴力鏢」之類嘅武器。呢隻字母喺原始西奈字母嘅「」度拎咗嚟用，開頭佢嚟自埃及聖書體嘅：
T14

另外，呢隻字母後嚟變咗做而家嘅希臘字母 Γ，拉丁字母 C、G 同埋基里爾字母 Г。

## 參考
Ꙁ

**З** （細階：**з**）係其中一隻基里爾字母，由希臘字母Ζ演變過嚟。

## 睇埋
*Ӟ ӟ、Ҙ ҙ（基里爾字母）
*Ζ（希臘字母）
*Z（拉丁字母）
Ѡ

**Ѡ** （細階：** ѡ**）係其中一隻基里爾字母，由希臘字母Ω演變過嚟，而家經已再冇人用。

## 計數代碼

## 睇埋
*Ω（希臘字母）
*Ѿ ѿ（v里爾字母）
克羅地亞航空

**克羅地亞航空**（**Croatia Airlines**）係克羅地亞一間航空公司，1989年開張。

## 出面網頁
* 官方網站

類:克羅地亞公司
類:航空公司
冰島航空

**冰島航空**（**Icelandair**）係冰島一間航空公司，1937年開張。

## 出面網頁
*官方網站

類:冰島
類:航空公司
Aleph

***' 係[[原始迦南字母]]表嘅第一個字母，後來漸漸演變咗做其他字母，包括[[腓尼基字母]]（）、[[敘利亞字母]] ***'（）、希伯來字母 ***'（Aleph）以及[[阿拉伯字母]] ***'（）。

Aleph 原本表示「牛」，係由埃及聖書體入面牛頭嗰個象形文字 F1 度拎嚟用。

希臘字母Α源於 Aleph，不過就由聲門塞音變咗做母音。後來又演變做拉丁字母 A 同埋基里爾字母 А。

希伯來字母  嘅 Unicode編碼係 U+05D0.

## 睇埋
* 艾禮富數

## 參考
艾禮富數

**艾禮富數**（aleph number）喺集合論入面代表其中一種超限數。標記符號係 **ℵ**（由希伯來字母 （aleph）度拎咗嚟用）。可數集（包括自然數）嘅勢標記咗做 \aleph_0，下一個比佢大嘅勢標做 \aleph_1，再下一個係 \aleph_2，如此類推。噉樣繼續落去，就可以對任何一個序數定義一個基數 \aleph_\alpha。艾禮富數同其他喺代數同埋微積分入面嘅無限（）唔同。艾禮富數係用嚟衡量集合嘅大細，而無限只不過係喺極限呢個寫法入面出現。

喺某啲地方，實數集嘅基數畀人標做又或者 ℵ， ℵ : ℶ₁，咁樣連續統假設就畀人記做 ℵ  ℵ₁。好多人喺學數學分析（微積分）嗰陣成日覺得自己又見到艾禮富數，事實上佢哋見到嘅係「ℵ」或者「」，即係角標係 1 嘅ℶ 數。除非討論緊集合論，如果唔係艾禮富數就會係最冇人用嘅其中一個基數喇。

## 睇埋
* 康托爾
* 不可數集合
* 數

## 攷

## 拎
*
Ѭ

（**細jus**）同埋（**大jus**）係經已再冇人用嘅基里爾字母，喺早期字母入面表示斯拉夫語嘅兩個鼻化母音。但係而家嘅斯拉夫語族經已冇咗鼻化母音布，令Ѭ冇咗佢本身嘅作用。

## 碼

## 攷




## 睇埋
*Я я（基里爾字母）
*Ѣ ѣ（基里爾字母）
奎松

**奎松**（**Quezon**）係菲律賓第一大城兼舊都，喺馬尼拉大都會，人口差唔多300萬。

類:亞洲舊都
羅定邦中學

**羅定邦中學**（）簡稱羅記、羅中，係香港一間英文中學，喺新界大埔馬聰路8號，1991年由羅氏信託基金創立，校名紀念羅定邦。學校喺1998年被政府評定為香港114間有條件用英文教嘅其中一間第1組別（Band 1）中學，屬大埔區內六間傳統英中之一，係大埔區地區名校。

類:大埔區中學
新安 (搞清楚)

**[[新安]]**通常指中國河南洛陽一個縣，重可以係
*寶安，明清期間嘅廣東新安縣
*新安郡，韓國全羅南道嘅郡
**新安郡 (搞清楚)，舊郡名，多處
*新安縣 (越南)，越南北江省嘅縣
*新安市，越南隆安省省會
*新安街道，多處
獨木舟水球

**獨木舟水球**（）係一種水上球類運動，結合咗水球同獨木舟嘅特性。每場比賽需要有兩支隊伍對賽，每隊派出五名球員比賽。球員控制住獨木舟喺指定嘅場區內比賽，以將個波射入對方嘅龍門為目標。每場比賽，入波比較多嗰隊為之贏。

## 比賽場地
獨木舟水球指定比賽場地為長度35米、闊度23米嘅靜水區域，可以喺泳池或者喺湖或河劃出比賽區域。

## 參考
𢖥摩生活

**𢖥摩生活**（，）又叫**慢呑呑生活**、**慢活**，係一種社會行為同趨勢，佢叫人暫時放低呢個追求物質嘅世界，過返一啲簡簡單單嘅生活，令到生活上面嘅壓力、煩惱都少啲，人都有活力啲。佢強調要喺日常生活入喕做到work life balance，而唔係淨係為咗要錢、名利呢啲嘢。

𢖥摩生活嘅本質係放慢生活嘅腳步同埋節奏，過啲有意義而且唔嘥錢嘅生活。另一個原則係會同其他人一齊度過一啲得閒嘅時間。

## 參考資料

## 睇埋
*簡單生活
*生活質量
*環境保護

## 出面網頁
*慢生活運動官方網站
網上謦欬

**網上謦欬**（亦可以寫做**網上傾偈**），係指用網絡嚟進行嘅交流行為，算係即時通訊嘅其中一款，一般可以分做一對一謦欬（私聊）同埋幾個人一齊謦欬（群聊）呢兩款。

## 成日用嘅謦欬APP
* AOL即時通訊（AIM）
* Camfrog
* Gadu-Gadu
* Google Talk
* ICQ
* IRC
* Jabber
* MUD
* QQ
* Skype
* TeamSpeak
* Windows Live Messenger
* Yahoo! Messenger
* Telegram
* WeChat
* Line
* WhatsApp

## 攷
*網上謦欬Group

## 拎
*聊天室| 香港網絡大典| FANDOM powered by Wikia
冰嚹

**冰嚹**（，）係喺冰川上面類似深溝噉嘅嘢。

## 點嚟
冰川喺重力作用之下每日會郁十釐米左右，啲冰郁嘅速度唔同而產生嘅拉力就形成咗冰嚹。冰嚹一般闊一米左右，長幾百米，深重可以去到幾千米。

## 睇𠹺

* 冰川
伍淑怡抄牌案

**伍淑怡抄牌案**，或者叫**伍淑怡被警察騷擾事件**，係關於2018年6月香港一單警察醜聞。女模特兒伍淑怡（YoYo）當時29歲，佢向香港警察投訴課報稱，同月21號下晝路過旺角街頭時被一名軍裝男警截查身份證，過程中俾對方無理收集個人資料同埋事後電話騷擾。投訴課接受投訴，同埋已處分有關警員。事件驚動香港媒體、網民進行熱論同批評。

## 經過
最先由伍淑怡上社交平台公開事件，指被一名香港警務人員涉嫌濫用職權，向自己「抄牌」（追女仔），信息被轉發同埋本土媒體報導。其後，2018年6月22號佢正式向「投訴科」求助。

案情指，2018年6月21號約17點伍淑怡喺港鐵旺角站附近行過，一名軍裝男警上前截查，除要求伍小姐出示身份證外，重要求提供職業、電話同埋地址等個人私隱內容，並表明非法意圖，即懷疑約炮，話係「做朋友」。初時，伍表示：「唔明」，而男警續稱：「你明㗎啦」。

當晚，伍一返到屋企就接獲對方滋擾性電話。該男警打電話同WhatsApp留言可見，包含追求、性暗示等「唔理想」內容，當佢得知伍明確拒絕隨即示意「唔好告我」。由於YoYo質疑對方涉反私隱條例同埋濫權，利用特權方便溝女，並擔心被「揾上門」同埋其他「受害者」，所以用facebook呼籲「各位姊妹小心」，同埋去旺角警署備案，到投訴警察課投訴。

## 處理
2018年6月22號，據報涉案警員守西九龍警區，相關警區接手調查並初步簡略落口供。個男警原來係戴有婚戒，結咗婚，同埋WhatsApp個頭像都有張同老婆親暱相片。

同年6月27號上晝11點，投訴警察課約見伍淑怡真正筆錄口供。

2019年3月27號，伍淑怡被「抄牌」一事已立案處分。由警署回信得知有關指控獲「證明屬實」，警方已處分有關男警。Yoyo留言：「我伍淑怡從來都唔會誣告人，多謝認真調查，令我得到清白！」警方指，投訴警察課認為閉路電視影到、電話錄音、WhatsApp訊息等多項證據，都確切支持有關指控，重發現涉案警員再三講大話，同埋撕毀警員記錄簿等證據，係各種「公職人員行為失當」問題。另外，獨立監察警方處理投訴委員會（監警會）推出第25期《監警會通訊》，監警會同意投訴警察課「獲證明屬實」分類，有關警員受到「紀律覆檢」。同類情況會罰辭職，甚至革職，但考慮案情嚴重性同埋對體制影響，處罰未至要曾蔭權涉貪案或者朱經緯打人案。

另外，佢過程中被好多撐警人士恐嚇。當中包括疑有藍絲帶等激進建制派撐警支持者用正義聯盟、「正義」人士等匿名署名寄出帶血紅字「警告信」，而社交平台同樣受到洗版同埋粗口攻擊。警方接報後，已一度到佢工作地方加強巡邏。

## 睇埋
* 仙樂都
* 旺角警署強姦案

## 參考
書中自有魔怪谷

《**書中自有魔怪谷**》（***Goosebumps***）係一套2015年嘅美國電影，由羅伯萊特曼執導，積伯克、戴仁明奈特、歐迪雅華殊、艾美賴恩、懷恩尼、喬莉恩貝爾、荷絲頓茜芝主演。續集係《書中自有魔怪谷2：翻生萬聖節》。
書中自有魔怪谷2：翻生萬聖節

《**書中自有魔怪谷2：翻生萬聖節**》（***Goosebumps 2: Haunted Halloween***）係一套2018年嘅美國電影，《書中自有魔怪谷》續集，由亞里桑德爾執導，麥迪遜伊斯曼、溫蒂麥克倫登柯維、謝洛美雷泰勒、卡雷哈利斯、基斯帕納、鄭堅主演。
美國－香港政策法

（****），簡稱 （）或者《**美國－香港政策法**》，又叫《**香港關係法**》、《**美港關係法**》，係一部美國國內法，1992年由美國國會通過法案。因應1997年7月1號香港主權移交問題，美國政府重新釐定對港政策。美國國會通過此法案承認「香港獨立關稅區」，認同中華人民共和國對香港主權章顯，不過一定要係一個國家，兩種制度框架之下，優先支持香港人權、民主同埋自治原有價值觀，保障香港生活方式同埋美資到香港國際金融中心、自由港營商等條件下先至重有得講。

## 參考
創傷性腦損害

**創傷性腦損害**（**traumatic brain injury**，簡稱「**TBI**」）指因為外內嘅力（例如係跌親或者俾嘢撞到）而造成嘅腦受損。
橡皮圖章 (政治)

**橡皮圖章**（），又叫**橡皮印章**，係種政治比喻，指代部份政客或者機構得到法律上寫到佢好似好大權，但事實只不過係無咩用。橡皮圖章幾乎無否決，或者無得否決部份被要求批准實施，字解上形同傀儡或者係傀儡政權。

## 參考
搜查令

**搜查令**，又可以嗌花令紙，係一種由司法單位批出嘅法律執行手令，畀執法部門喺刑事調查陣有得合法搜查目標地點、人士或交通工具等，並喺期間蒐集同收繳涉及刑事犯罪嘅證物。

## 意義
喺司法管轄區尊重法治同埋私隱權而限制警察權力陣，必須要有搜令或刑事調查時對差人進行等效程序。

手令必要性同埋能力各地有異。獨裁國家、帝制可能係唔需有關許可，或者軍人（軍政府）、差人同埋政治警察可以無視法規，就咁亂搜，甚至會抄家都無人阻到。

## 文件內容
一張有效手令一般要係包括：懷疑人全名、住址、搜查範圍、法庭頒令日期，同埋法庭蓋印等資料先符合搜查條件。

## 唔同地區

### 香港
《基本法》第29條，定性「香港居民住宅，其他房屋免受侵犯，禁止任意同埋非法搜查，侵入居民住宅同埋其他房屋」規定。因此出現以下情況：

須要差人**持有裁判官發出之手令**，並且宣誓方式向裁判官提出證據，證明佢有理由懷疑某建築物或地方內，藏有任何有調查價值之物。如果差人持有手令，必要時有權破門入內，亦可於進行搜查期間扣留任何可能持有或控制可疑物品之人士，避免該人阻礙搜查。

另外，據《警隊條例》（第232章）第50條，如差人有理由相信任何須予逮捕之人已經身處有關單位內；有人正干犯罪行，係有權無手令就進入任該單位進行搜查。

除上述情況，差人未事先得到業主或佔用人同意，係無權私自進入私人處所。如果合乎上述情況還拒絕合作，就會犯下抗拒或阻礙警方執行職務之罪行（即「阻差辦公」）。手令條文可能會講明容許差人帶走疑犯，同時沒收物品用作調查。如果被法律上定性為唔合乎程序之逮捕或取證，非法程序就都會告唔入，證據被豁除（exclude）。不過，有認為而家香港法例下，法庭好難豁除非法證據。

#### 個案

*2018年4月，就查看市民手機問題。高等法院指，非緊急情況查市民手機須手令；有律師指，事件符合毋須手令條件（如差人目擊疑犯正用手機犯罪，案情相關），但係手機解鎖方面係有爭議；資深警員話，市民唔不合作會加強差人合理懷疑，警有權帶人返差館。

*馬鞍山新港城遭港警硬闖風波。
*火炭無搜令下破門之爭議，黃宇逸大律師表示，警例確實授權警方可到現場同埋附近搜證，不過佢認為「現場附近」之定義同警方詮釋有出入。
*港府用《緊急法》硬推《禁蒙面法》做成多區爆發衝突。其中一晚元朗有便衣警員被打，有14歲少年涉事而被帶走。2019年10月8號警方向9名司法機構裁判官申請搜查令，被裁判官用無急切性，拒絕簽署。
*2019年11月5號，爆眼少女圖推翻搜查令而入稟司法覆核。代表爆眼少女之彭耀鴻資深大律師指警方無特定理由去索取相關醫療報告，質疑搜令會侵犯當事人私隱權，雖然該女或無權查看有關搜查令，但佢可以挑戰此搜令以防止有人侵犯佢私隱。

## 睇埋
* 截停/查問
* 搜身
* 口供
* 通緝

## 參考
神經科學

**神經科學**（），又或者叫**腦神經學**，係研究神經系統嘅科學領域。神經科學好跨學科，結合咗生物學、心理學、醫學、物理學等方面嘅考量，務求理解分子層面到成笪腦區嘅結構同功能。**神經科學家**會研究神經元之間嘅訊號，點樣影響人類嘅感知、情緒、記憶同埋行為；同時佢哋亦會應用神經造影同電腦模擬等嘅方法，去解釋個腦點樣達致認知同意識。

## 解剖研究

對腦嘅解剖研究能夠俾到好多有意義嘅訊息。腦解剖學家會用顯微鏡同細胞染色劑等嘅架生嚟睇個腦嘅結構同埋神經細胞，細胞染色劑能夠將某啲特定嘅結構染色，令到佢哋變得更加易睇，再唔係仲有得用醫學影像掃吓個腦。喺廿一世紀開始，科學界仲有咗新技術可以將表現緊某啲特定基因嘅神經細胞揀出嚟研究。科學家跟手可以用統計學方法計吓呢啲結構性嘅特徵同隻動物嘅行為同認知係咪有關。

## 生理研究

神經科學家又可以研究個腦嘅化學、藥理、同電特性：佢哋可以運用藥同腦電圖等嘅探測裝置睇吓落藥對個腦會有啲乜嘢影響，腦電圖方法會將電極黐喺頭皮表面或者做手術將電極植入去頭殼裏面，靠噉嚟量度個腦嘅電活動－腦入面冇痛覺感應細胞，所以後者嘅做法唔會令到隻實驗動物感受到啲乜嘢唔舒服，可以觀察到佢哋嘅自然行為；另一方面，又有研究會用 MRI 等嘅方法嚟掃吓受試者個腦，睇吓腦入面嘅活動同個受試者食乜嘢藥係咪有關，呢種研究方法主要係用喺人類身上嘅－呢啲方法好多時都係個受試者郁一郁啲數據就唔要得嘅，所以用呢啲方法要將受試者固定唔俾佢郁，呢樣嘢喺動物入面比較難做到。

## 病變研究

研究腦功能嘅第個方法係睇腦受損嘅後果。個腦雖然係有頭殼等嘅多個結構保護住，但係佢都仲係好脆弱，可以受到多種嘅病或者其他嘢損害。喺人類入面，中風同其他腦損害嘅影響俾咗好多有關腦功能嘅訊息出嚟：神經科學家可以靠睇吓腦嘅一忽受損會對個人嘅行為同認知有乜嘢影響，從而推斷個腦嘅每一忽係做啲乜嘢功能嘅。但係因為操守問題，科學家唔可以特登損害個人腦嘅某一忽嚟做呢類研究，而吓吓都要去醫院等嘅地方搵病人，但係好多時未必搵到啱用嘅病人。喺對動物嘅研究入面，科學家先至可以特登噉用藥損害個腦嘅某幾忽嚟做呢類研究。

## 計算研究

計算神經科學係神經科學嘅子領域，專門用電腦嚟研究個腦點樣做運算嘅，會嘗試寫一啲電腦程式出嚟去模擬個腦某啲部份嘅運作，呢啲程式會用一啲算式嚟代表啲神經細胞做緊嘅運算過程。呢啲電腦程式當中有啲會嘗試模擬埋神經運算牽涉嘅生物化學過程，但係又有啲會淨係模擬當中涉及嘅運算，忽略啲生物性嘅特徵。後者呢種做法電腦科學家都會有興趣做埋一份。

## 遺傳研究

由廿一世紀開始，科學界有咗啲方法可以控制遺傳物質，甚至可以「打走」一啲基因再睇吓呢啲操作會對腦同行為有乜嘢影響。呢啲研究話到俾科學家知好多有關神經可塑性嘅資訊。當中 Cre-Lox 部位組換（Cre-Lox recombination）可以響特定時段之內啟動或者壓抑個腦某啲特定部份嘅基因，等研究人員可以更加詳細噉知道每一個部份係做啲乜嘅。

## 睇埋
*認知科學
*人工智能
*先天定後天

## 引述
自我意識

**自我意識**（）係一種心靈或者心理狀態，指個個體意識到自己係一件獨立物體，有別於周圍環境以及第啲個體。若果話某個個體具有自我意識，即係話佢理解到自己係擁有思緒、感受、身體同經驗嘅實體。心理學同哲學等領域嘅學者廣泛認為，自我意識係「高層次」嘅認知能力，涉及對自我作出內省式嘅思考。

## 基本概念

自我意識係心理學同哲學當中經常探討嘅概念，泛指一種心靈狀態，個體能夠辨識到自己係一個獨立存在、同外界分開嘅實體，識得分清楚自己嘅思緒、感受同身體狀況，唔會將佢哋同周圍環境混淆。喺認知科學同相關學術領域之中，自我意識一般會當係自我概念嘅其中一個基礎組成部份—如果一隻生物具備自我意識，通常代表佢有能力用反省式角度去觀察自己，甚至理解同分析自己內在係以咩方式運作，思考例如**我點解會噉思考**、**我依家係咩狀態**等嘅問題。

人類展現自我意識嘅方式有好多種。研究指出，出咗世 18 至 24 個月之後，多數BB 仔已經可以通過鏡測試，表示佢哋明白鏡中嘅影像其實就係自己。除咗視覺上嘅識別之外，語言都係好關鍵嘅指標：人類會使用第一人稱代詞（例如**我**、**在下**）嚟講述自己嘅內在狀態，好似**我好攰**、**我唔開心**等等嘅語句，都反映講者有能力察覺自己內部感受。同時人類亦能夠反思過去嘅行為、為將來作出計劃，甚至構建屬於自己嘅身份認同。呢啲能力通常都被視為高度自我意識嘅外在表現。

## 實驗研究

鏡測試係一種用嚟研究動物嘅自我意識嘅實驗方法，最初由一位美國心理學家提出，至今已經成為動物認知研究之中其中一種最具代表性嘅實驗。測試嘅做法係將一個無害嘅標記（例如一笪顏色）加喺動物身體某個平時睇唔到嘅位置，例如額頭，然後俾一塊鏡畀佢。如果隻動物見到鏡中影像之後會試圖觸碰或者清理標記，佢就算係明白鏡入面嗰個係自己，亦即係通過咗鏡測試。

一般相信，能夠通過鏡測試嘅動物實係一定程度上有自我意識嘅：即係佢有能力將自己當成一個對象噉去觀察，意識到自己係一件獨立存在嘅物體，同環境或者其他動物分得開。實驗結果顯示，大多數動物物種都冇法通過呢個測試。到廿一世紀初為止，通過鏡測試嘅物種包括：人類、黑猩猩、大笨象、海豚、虎鯨等等。不過即使同一物種入面，唔同個體之間亦存在差異，例如有研究發現，大約 75% 嘅年輕成年黑猩猩會通過鏡測試，但年紀太細或年老嘅個體通過率就會下降。

鏡測試受到廣泛採用，但亦不乏爭議。

## 神經研究

## 其他應用
科幻作品好多時會將自我意識描述成一種人類「特有」嘅特質，喺某啲作品之中，呢種特質甚至會賦予「人格地位」俾非人類嘅角色，即係例如如果機器、人工智能、外星生物，甚至某件物件「有咗自我意識」嘅話，讀者一般會假設佢將會被當成人類噉嚟對待——包括擁有類似人類嘅權利同慾望。

有管理學等領域嘅研究指，討論領導能力嗰陣，要留意「自我」既有個人層面，亦有集體層面，而自我意識係領導能力嘅重要因素。

## 睇埋
*自我
*智能
*自傳

## 引咗
小丑 (搞清楚)

**[[小丑]]**係一種搞笑表演者，亦可以係：
*小丑回魂 (2017年電影)
*小丑回魂2
*小丑 (蝙蝠俠漫畫)
*JOKER小丑，2019年美國心理驚悚電影。
*小丑神，香港互聯網絡惡搞文化嘅產物。
*小丑牌，啤牌52隻正常牌之外嘅兩隻牌。
*小丑魚
花令紙

**花令紙**（，），係由英文warrant引入嘅，正式係司法度，係指一個由法官或裁判官批出嘅法律執行文件，畀執法單位執行唔同嘅法律行動，通常包括咗拘捕令、傳召令同搜查令等。坊間講多係淨指搜查令同拘捕令。

## 正式分類
* 搜查令
* 拘捕令
* 傳召令
* 禁制令
* 人身保護令

類:法律
認知負荷

**認知負荷**（；）喺認知心理學上嘅一個概念，定義上係指一件認知作業所霸走嘅工作記憶資源有幾多：當一個認知系統嘗試處理資訊解難嗰時，佢要接收各種嘅外界資訊，同時又要由長期記憶嗰度提取需要用嘅資訊，負責暫時儲住呢啲用緊嘅資訊，等個系統可以對呢啲資訊作出運算嘅子系統就係所謂嘅工作記憶（WM）；一件作業會霸走若干量嘅工作記憶資源（認知負荷），而一般嚟講，一個個體花愈多認知資源喺一件作業上，佢喺嗰個作業上嘅表現就會愈好－答啱嘅機會率上升、反應時間變快同更加快搞掂等等。

認知負荷受好多因素影響，例如專家知識就會減低一件工作嘅認知負荷－簡單講即係，一個人做一件作業做得愈熟手，佢做件作業嗰陣要受嘅認知負荷就會愈少，愈可以喺做嗰樣嘢嗰陣空啲認知資源出嚟做第樣嘢。

## 量度方法

喺心理學實驗當中，認知負荷可以用三大方法量度：
***問卷**，研究者可以喺實驗後或者途中要求受試者答 9 分做滿分，自己受嘅認知負荷有幾勁。
***生理量度**，一般認為腦活動（睇埋事件相關電位）同眼活動（斬眼有幾快同瞳孔嘅放大）等都能夠反映認知負荷。
***次要作業表現**，俾受試者同時做另一件比較無關痛癢嘅作業（例：數熒幕嘅另一邊有幾多次有粒星閃過），如果受試者真係集中精神做件主要作業，佢喺呢件次要作業嘅表現應該會差。

## 分類
當一個人喺度做一件作業，喺每一個時間點，佢嘅總認知負荷係三個數嘅總和：

:\text{Fu ho} = I + E + G；

:I 代表**本質負荷**（intrinsic load），即係件作業本身嘅複雜性所造成嘅負荷。
:E 代表**外來負荷**（extraneous load），即係指因為要理解件作業所造成嘅負荷；呢個數值喺教育學上好取決於個老師教得好唔好－一個好嘅老師理應要能夠為學習者提供清楚易明嘅指示，令 E 嘅數值有咁細得咁細。
:G 係指**相關負荷**（germane load），指個認知系統一路做件作業一路處理同重組基模（簡單講就係一路做一路學習）造成嘅負荷。

## 睇埋
*工作記憶
*認知複雜度
*教育心理學

## 文獻

*Barrett, H. C.; Frederick, D.; Haselton, M.; Kurzban, R. (2006). "Can manipulations of cognitive load be used to test evolutionary hypotheses?" (PDF). Journal of Personality and Social Psychology. 91 (3): 513–518. CiteSeerX 10.1.1.583.7931. doi:10.1037/0022-3514.91.3.513. PMID 16938033. Archived from the original on 2011-06-08.
*Cooper, G. (1990). "Cognitive load theory as an aid for instructional design". *Australasian Journal of Educational Technology*. 6 (2): 108–113. doi:10.14742/ajet.2322. Archived from the original on 2002-10-28.]
*Plass, J.L.; Moreno, R.; Brünken, R., eds. (2010). *Cognitive Load Theory*. New York: Cambridge University Press. ISBN 9780521677585.
*Sweller, J. (1994). "Cognitive Load Theory, learning difficulty, and instructional design". *Learning and Instruction*. 4 (4): 295–312. doi:10.1016/0959-4752(94)90003-5.
*Sweller, J. (1999). *Instructional design in technical areas*. Camberwell, Australia: Australian Council for Educational Research. ISBN 978-0-86431-312-6.

## 引咗

## 拎
* 國際認知負荷理論機關 (ICLTA)
裝配線

**裝配線**（；）係工業生產上嘅概念，指俾一條線上嘅一班工人每個專心做生產過程嘅某一段。每個工人會留守喺裝配線上一個位，係噉勁做同一樣工作，再將整好嘅嘢傳俾下一個工人整。

## 睇埋
*生產
*工廠
*自動化技術
注意力長度

**注意力長度**（**attention span**）係指一個心靈能夠維持專注於一件作業維持幾耐。
決戰中途島

《**決戰中途島**》（英文：**Midway**），係2019年上畫嘅美國電影，由艾德史克林、柏德烈韋遜、路克伊雲斯、阿朗艾格主演，羅倫艾默烈治執導。電影用中途島海戰做背景。
極速傳奇：福特決戰法拉利

《**極速傳奇：福特決戰法拉利**》（英文：**Ford V. Ferrari**），係2019年上畫嘅美國電影，由麥迪文、基斯頓比爾主演，占士曼高執導。電影講1960年代福特同法拉利跑車嘅對決。
沙洲及龍鼓洲海岸公園

**沙洲及龍鼓洲海岸公園**（），係香港嘅海岸公園，喺新界屯門區西部沙洲同龍鼓洲附近海域，面積1,200公頃，1996年11月20號劃定。
東平洲海岸公園

**東平洲海岸公園**（），係香港嘅海岸公園，喺新界大埔區東北東平洲附近海域，面積270公頃，2001年11月16號劃定。
梳士巴利花園

**梳士巴利花園**（），全名**梳士巴利花園藝術廣場**（），係香港嘅公園，喺九龍尖沙嘴梳士巴利道，香港藝術館同香港太空館東面，海邊同尖沙咀海濱花園連接。第一代1997年起好，2012年開始重建，2014年第二代起好。
海下灣海岸公園

**海下灣海岸公園**（），係香港嘅海岸公園，喺新界西貢半島海下灣，面積260公頃，1996年7月5號劃定。
大小磨刀海岸公園

**大小磨刀海岸公園**（），係香港嘅海岸公園，喺新界大嶼山北面大細磨刀附近海域，面積970公頃，2016年12月30號劃定。
鶴咀海岸保護區

**鶴咀海岸保護區**（），係香港嘅海岸保護區，喺香港島東南邊鶴嘴附近海域，面積20公頃，1996年7月1號劃定。

鶴咀海岸保護區範圍包括鶴咀半島北部、東部及南部水域，亦包括狗髀洲。
人類多作業處理

**人類多作業處理**（）指人將注意力分散，同時做多過一樣工作嘅能力。

## 概念

## 睇埋
*認知負荷
主佑義士全港祈禱及集氣大會

**主佑義士全港祈禱及集氣大會**係2019年11月9號一次反逃犯條例修訂集會，喺金鐘添馬公園搞。呢次集會主要係悼念運動入面過身嘅示威者，尤其係前一日過身嘅周梓樂。主辦單位宣稱有超過10萬人參加，警方就話高峰期有7,500人。
丹尼·加利曼

**丹尼·加利曼**（，**Daniel Kahneman**，）係以色列一個心理學家同經濟學家，對行為經濟學領域貢獻良多。

## 出面網頁

類:心理學家
類:經濟學家
雙十一三罷

**雙十一三罷**，又叫**紀念日三罷**，係2019年11月11號和平紀念日由香港民間人士發起嘅一次反逃犯條例修訂抗議活動，所謂「三罷」即係「罷工」、「罷課」同「罷市」，同時亦喺上晝針對交通搞唔合作運動（主要影響港鐵同一啲主要公路）。呢個嘅行動代號又叫做「**黎明行動**」，「黎明」除咗代表一天光就行動之外，亦呼應反修例歌曲《願榮光歸香港》嘅歌詞「黎明來到要光復這香港」，之後日子嘅活動亦被歸入「黎明行動」系列。

雙十一三罷嘅規模較上一次八五三罷更大，好多港鐵站同道路都受到影響。成日香港多個地方都出現警民衝突，更頭一次喺平日日間喺中環鬧市發射催淚彈。

## 示威者中槍

嗰日朝早，有警員喺西灣河用實彈射中一位示威者，係成場運動中第二位畀實彈射中嘅人。
黎明行動

**黎明行動**廣義上係指香港由2019年11月11號到11月22號逢禮拜一到五朝早搞嘅反逃犯條例修訂運動嘅示威行動嘅統稱，形式包括「三罷」（罷工、罷課、罷市）同埋針對交通嘅唔合作運動。而「黎明行動」本身同時亦係2019年11月11號嗰日嘅行動代號（即係「雙十一三罷」）。

黎明行動逢禮拜一到五輪流用一個行動代號，分別係「**黎明**」、「**破曉**」、「**晨曦**」、「**曙光**」、「**旭日**」，五個代號意思都同日出有關，同包含咗日字部嘅字。第二個禮拜就加「2.0」字眼識別。

黎明行動早期強調係「三罷」，不過絕大部份人好難長期罷工，所以實際上都係以阻礙交通為主，效果以第一個禮拜比較明顯，到第二個禮拜隨住吐露港公路同東鐵線恢復通車，雖然紅磡海底隧道未通返車，但效果已經明顯唔及第一個禮拜。加上中大同理大衝突之後，示威者勢力元氣大傷，活動亦越嚟越少人參與，踏入第三個禮拜就無再繼續話要搞。

## 各日行動

## 睇埋
*香港中文大學衝突
*香港理工大學衝突
破曉行動

**破曉行動**，係2019年11月12號由香港民間人士發起嘅一次反逃犯條例修訂抗議活動，延續返前一日雙十一三罷嘅「黎明行動」，繼續針對交通搞唔合作運動（主要影響港鐵同一啲主要公路）。嗰日香港多個地方都出現警民衝突，包括幾個大學校園，當中以香港中文大學嘅衝突最激烈。

幾個大學校園附近嘅路都畀大學生塞住，比較重要嘅包括香港中文大學外嘅吐露港公路、香港理工大學外嘅海底隧道同埋香港大學外嘅薄扶林道。
雙耳聽覺測試

**雙耳聽覺測試**（**dichotic listening**）係注意力研究上嘅一種實驗方法，涉及要受試者戴起耳筒，兩邊耳仔分別噉聽兩段唔同嘅聲，靠噉研究「受試者留意啲乜」會受乜嘢因素影響。
韓冰

**韓冰**（）係台灣話題性人物，前高雄市市長韓國瑜同前雲林縣議員李佳芬大女。

## 個人背景
1995年出世，取單字「冰」係考量筆畫較少書寫方便，由來係《書劍恩仇錄》嘅俠女駱冰，其實家族論字排輩係「文」字輩；英文名「Coco」係因當年奶粉、尿布費用都靠韓國瑜上Call-in賺返嚟嘅。維多利亞雙語高中畢業後，去咗加拿大讀英屬哥倫比亞大學社會學系。

## 幫韓國瑜參選
2018年中華民國地方公職人員選舉選戰開打後，就讀卑詩大學心理系大學四年級嘅韓冰，從加拿大搭機返台為阿爸韓國瑜助選高雄市市長，主攻「網戰」：包括Facebook同網絡嘅管理，韓冰除咗帶領小編團隊經營網上Fans團，甚至幫阿爸助選，周圍掃街拜票，被網友叫做「國民黨伊凡卡」。喺2018年選舉期間，韓國瑜官方LINE Fans人數持續增長，2018年7月22號突破14萬大關，韓冰對喺網絡嘅團隊經營管理，為韓國瑜助選，産生相當大嘅影響同幫助。韓冰亮麗嘅外型相當「吸睛」，言談舉止落落大方，兼應對進退得宜，喺助選期間，韓冰甚至參加電視台政論節目、出席公益活動。

2018年底到2019年初，韓國瑜高票當選高雄市市長後，幫老竇打贏選戰嘅韓冰都成為話題性人物，人氣水漲船高，成為網紅，更跨縣市到新北市三重區為其他候選人輔選、同時因為韓冰嘅高顏值，喺加拿大求學時就做過兼職模特兒，喺臺灣期間亦為國際著名時尚雜誌《VOGUE》拍咗一組嘅相，因為韓冰嘅高人氣，韓國瑜因此被叫做「國民岳父」。

2019年5月，因連續被有啲人喺網上留言恐嚇，人身安全受到威脅，韓冰返加拿大讀書，完成佢大四未讀完嘅學業。

## 攷

## 連出去
*
分心

**分心**（）係將人嘅注意力（注意力/專注力，下同）抽離目標區，所以阻絕（或係減少）接收目標區資訊嘅過程。

## 參考
分心揸車

**分心揸車**（；英文：**distracted driving**）係指一個司機揸車嗰陣分心。

分心揸車係一個受關注嘅問題：揸車要求個司機一路留意住路面情況，係一種要求持續性專注嘅工作；同時，揸車嘅過程又有好多事物可以搞到司機分心，例子包括車上面嘅收音機、想摟司機傾偈嘅乘客、以及司機嘅手機呀噉，而如果司機分咗心，搞到佢留意唔到路上面有個行人嘅話，後果可以好大件事。事實係，有一份喺 2006 年做嘅研究試過喺馬路嗰度影住路面情況，發現喺 82% 嘅撞車事件同 67% 嘅近乎撞車事件當中，都有「司機喺事件打前 3 秒分心」嘅情況，分心原因可以係因為司機望咗第啲嘢、跌咗嘢食落地、或者傾緊電話等等。

## 研究
因為噉，有唔少研究注意力嘅認知科學家都會嘗試了解揸車嗰陣嘅多作業處理（multitasking）過程。喺呢類研究當中，研究者通常會搵班受試者返嚟，要佢哋喺一個實驗室入面玩模擬揸車，再睇吓分心會點樣影響受試者嘅表現。呢啲研究顯示，如果個司機一路揸車一路做第啲嘢（好似係聽收音機或者講電話），佢哋揸車嘅表現會變差：耷迫力嗰陣會反應慢啲、容易啲炒車、容易啲唔覺意衝咗過隔離線、以至係冇噉留意到路面狀況（事後冇噉能夠記得路上面出現過啲乜）呀噉。

仲有進一步嘅實驗證據顯示，一路講電話一路揸車之所以衰真係因為注意力資源分散咗而引起嘅：有實驗試過比較兩組嘅受試者，兩組都係一路講電話一路模擬揸車；兩組分別在於一組用手攞住部手機講，另一組用一個唔使搵手攞住嘅電話嚟講；呢啲研究發現，兩組受試者嘅表現一樣噉差－噉就表示咗一路講電話一路揸車之所以衰，唔係因為要搵手拎住手機而起嘅，更加進一步確立咗「一路講電話一路揸車之所以衰，係因為分散咗注意力嘅緣故」呢一個假說。

## 睇埋
*注意力
*衝動

## 文獻
*George, A. M., Brown, P. M., Scholz, B., Scott-Parker, B., & Rickwood, D. (2018). "I need to skip a song because it sucks": Exploring mobile phone use while driving among young adults (PDF). *Transportation research part F: traffic psychology and behaviour*, 58, 382-391.
*Strayer, D. L.; Drews, F. A. (2007). "Multitasking in the automobile". In A. F. Kramer; D. A. Wiegmann; A. Kirlik. *Attention: From Theory to Practice*. New York: Oxford University Press. pp. 121–33.

## 攷
模擬揸車

**模擬揸車**（**driving simulator**）係指模擬揸車嘅遊戲程式，可以用嚟做娛樂，但又可以用嚟做揸車訓練。
我而家要出征

《**我而家要出征**》（），意譯係「英勇嘅戰士」，原本係一首丹麥嘅軍歌，作曲者係，作詞者係。

## 中文歌詞
**我現在要出征**（只有第一段）

我現在要出征，我現在要出征
 
有伊人要同行，唉有伊人要同行

你同行決不成，我現在要出征

我若是打不死，我總會回家來看你

倘敵人不來欺負我，我怎會離開你

但國內每個人民都要靠我保護

我所以要出征，就因為這緣故

赫拉，赫拉，赫拉

## 應用
中華民國總統候選人韓國瑜將呢曲作為佢嘅競選歌曲。

## 攷
注意力導向

**注意力導向**（**attention orienting**），或者叫**注意力轉移**（**attentional shift**），係指將注意力轉移嘅過程。

## 參考
眼郁動

**眼郁動**（）指隻動物有意無意噉郁佢嘅眼，通常反映咗注意力嘅轉移。眼郁動可以用眼動追蹤技術嚟量度，呢啲技術會提升好似係「對眼喺呢個時間點望住呢個位，逗留咗幾多幾多秒」等嘅資訊。

喺廿一世紀嘅眼動追蹤研究裏面，最常用嘅做法係拍片影住受試者對眼，個眼動追蹤器會得到受試者眼珠嘅影像，用機械學習演算法等嘅方法加埋「個鏡頭喺邊個位置」嘅資訊，判斷受試者拍片期間每個時間點對眼望住邊個位。呢啲資訊跟住就可以攞嚟做進一步嘅分析。

## 基礎

眼郁動可以用嚟量度注意力。

## 應用
字幕嘅設計有可能用到眼郁動嘅概念。例如媒體製作上就有提到字幕唔應該太長，用中文字寫嘅話每行唔應該超過 32 個字符——字幕長得滯，觀眾就可能對眼要大幅度郁動，搞到佢哋對眼唔舒服。

想像家陣有份噉嘅研究：研究者搵一大拃畫人物嘅畫返嚟，叫受試者睇吓啲畫，一路用眼動追蹤器監察住佢哋嘅眼珠；佢哋跟住發現，多數受試者都會望咗（視覺固定）幅畫當中塊人面先（將注意力擺喺塊人面嗰度）－於是呢份研究就搵到一啲有趣嘅資訊。

## 睇埋
*元宇宙

## 引咗
默劇

**默劇**（）係一種以身體表演嘅藝術，演出者基本唔用文字同語言，只用自己身體嘅形體動作，表現出唔同嘅情緒、情節同故事。 喺好多現代默劇表演之中，演出者甚至唔用任何道具，只以動作畀觀眾感受幻想中嘅無形道具。 有啲默劇表演者為咗令觀眾注意力集中喺佢嘅身體而唔係面部表情，會戴上素白色嘅面具演出。

## 歷史
默劇開始進入劇場演出係喺古希臘時期，當時期嘅默劇演員所演出嘅內容係用複雜嘅動作同手勢來描述每日生活嘅片斷。嗰陣時嘅默劇演出原則係建立喺動物行為學上，以教化人心，端正品格為主。 從希臘羅馬時代發源嘅默劇，其實一直存活喺正式劇場演出嘅邊緣，以諷刺或者滑稽嘅方式呈現喺觀眾眼前。

默劇娛樂大眾嘅最高峰係喺中世紀16世紀嘅意大利，為意大利即興喜劇，喺街市或者市集嘅地方演出。街頭演出者開始帶個誇張古怪嘅面具，以彌補技能不足。劇團會離開家鄉到外地去巡迴，傳播至歐洲各地。默劇藝術喺法國廣為流傳時期，好多傳統默劇手勢同默劇動作變得更加廣為人知。

## 模仿模式
;狀況中嘅模仿
模仿一件事情發生，呢個係喺默劇中最常見嘅模仿方式，例如：拉繩、摸牆、爬梯等。  
;舞蹈中嘅模仿
喺舞蹈動作之中，模仿事情嘅發生。
;單純嘅模仿
意思即係同戲劇或者舞蹈冇任何關連，只係單純噉利用身體描述事件本身，唔存在任何固定嘅形體作為模仿嘅對象。

## 參考